10 Khasiat Buah Tembikai Yang Anda Perlu Tahu

Apakah khasiat buah tembikai? Artikel ini akan membincangkan beberapa khasiat buah tembikai, kandungan nutrisi dan kompaun sihat di dalamnya

Buah tembikai atau nama saintifiknya Citrullus lanatus adalah sejenis buah yang berasal dari keluarga Cucurbitaceae. Ianya berkulit licin dan tebal berwarna hijau belang dan kekuningan manakala isinya pula berwarna merah atau kuning. Buah tembikai juga mempunyai biji yang banyak berwarna hitam.

Pokok tembikai merupakan sejenis tumbuhan yang menjalar di atas tanah dan turut mempunyai daun yang berlekuk di bahagian tepi. Buah tembikai merupakan antara buah-buahan yang kaya dengan kandungan air dan sering dikenali sebagai buah musim panas kerana rasanya yang menyegarkan dan sesuai untuk menghilangkan dahaga.

Selain dijadikan makanan dan minuman, buah tembikai turut digunakan di dalam penghasilan produk-produk kosmetik seperti produk penjagaan kulit wajah dan penjagaan badan. Oleh itu, artikel ini akan membincangkan dengan lebih lanjut akan kebaikan yang ditawarkan oleh buah tembikai.

Berikut merupakan kandungan nutrisi yang terdapat di dalam 100 g buah tembikai

Karbohidrat: 28kcalProtien: 6gLemak: 0.2gKalsium: 6mgZat besi: 0.2mgFosforus: 11mgKalium: 78mgNatrium: 4mgVitamin C: 5.5mgKarotin: 410mcg

Di atas menunjukkan kandungan makronutrisi dan mikronutrisi yang terdapat pada setiap 100 g buah tembikai. Setiap 100 g buah tembikai mengandungi sebanyak 28 kcal manakala bagi kandungan makronutrisi pula, terdapat sebanyak 6 g karbohidrat, 0.6 g protein dan 0.2 g lemak. Tetapi kandungan protein dan lemak di dalam buah-buahan sering diabaikan dan tidak diambil kira kerana nilainya yang tidak signifikan. Bagi kandungan mikronutrisi pula, terdapat sebanyak 6 mg kalsium, 0.2 mg zat besi, 11 mg fosforus, 78 mg kalium, 4 mg natrium dan 5.5 mg vitamin C.

Komponen Berkhasiat dalam Tembikai

Terdapat pelbagai komponen berkhasiat yang boleh didapati di dalam buah tembikai. Antaranya adalah komponen likopena iaitu sejenis karotenoid yang memberi warna merah kepada buah tembikai. Komponen ini juga bersifat antioksida di mana ianya dapat melawan radikal bebas.

Selain itu, tembikai turut menganduni β-karotin di mana ianya adalah sejenis vitamin tidak larut dan memberikan warna jingga kepada buah-buahan dan sayur-sayuran. Seperti likopena, komponen ini turut bersifat antioksida di mana ianya terlibat di dalam menghalang aktiviti spesis oksigen reaktif.

Di samping itu, buah tembikai turut kaya dengan sumber vitamin C di mana kebaikan vitamin C sudah jelas diketahui umum. Antara kebaikannya adalah dapat meningkatkan sistem imunisasi dan mencegah penyakit skurvi. Citrulline juga merupakan antara asid amino bukan protein yang terdapat di dalam buah tembikai. Citrulline ini dikatakan dapat memberikan manfaat kepada otot dan sangat berfungsi untuk atlet.

10 Khasiat Buah Tembikai

1. Menghidrat tubuh badan

Tidak perlu dijelaskan lagi, umum mengetahui bahawa buah tembikai merupakan sejenis buah yang kaya dengan kandungan air. Setiap 100 g buah tembikai mengandungi sebanyak 92.6 g air. Satu jumlah yang agak banyak bukan?

Rasanya yang menyegarkan menjadikan buah tembikai ini sebagai salah satu buah pilihan yang sering diambil semasa musim dan cuaca panas.

Buah tembikai turut mengandungi komponen serat di dalamnya di mana serat mempunyai pelbagai terhadap kesihatan. Serat adalah sejenis karbohidrat kompleks yang tidak dapat dicerna oleh tubuh badan. Antara kebaikan serat adalah dapat mencegah sembelit dan meransang peristalsis di bahagian usus besar.

Selain itu, tembikai turut kaya dengan kandungan air yang tinggi di mana pengambilan air yang mencukupi juga dapat mencegah sembelit.

3. Bersifat anti oksida

Komponen yang bersifat anti oksida dapat mencegah kerosakkan sel yang diakibatkan oleh radikal bebas dan spesis oksigen reaktif. Tembikai mengandungi komponen likopena dan B-karotena yang bersifat anti oksida.

Pengambilan komponen-komponen ini dapat memberi kebaikan terhadap kesihatan tubuh badan dan mencegah penyakit yang disebabkan oleh tekanan oksida.

4. Bersifat anti inflamasi

Satu kajian terhadap haiwan telah dijalankan untuk mengkaji kesan pemberian serbuk tembikai ke atas profil lipid, kapasiti antioksida dan inflamasi. Kajian ini mendapati bahawa pemberian serbuk tembikai dapat mengurangkan paras tekanan oksida.

5. Mengawal paras kolesterol di dalam darah

Tahukah anda bahawa di dalam tubuh badan kita terdapat dua jenis iaitu kolesterol baik seperti HDL dan kolesterol tidak baik seperti TG dan LDL. Kajian mendapati bahawa ekstrak tembikai dapat menurunkan paras jumlah kolesterol dan LDL dan tidak mengganggu paras kolesterol baik, HDL.

Kandungan serat di dalam tembikai juga sedikit sebanyak membantu untuk mengurangkan paras kolesterol di dalam darah.

Artikel Berkaitan : Punca Kolesterol Tinggi

6. Mengurangkan paras tekanan darah

Tekanan darah yang tinggi menunjukkan bahawa terdapat tekanan yang tinggi dikenakan terhadap salur darah. Kondisi ini sangat merbahaya di mana ianya dapat menyebabkan beberapa komplikasi seperti strok atau angin ahmar.

Buah tembikar dapat mengurangkan tekanan darah melalui perkembangan salur darah yang dapat menurunkan paras tekanan di dalam darah. Kajian turut mendapati bahawa pemberian tembikai dapat membantu untuk menurunkan paras tekanan sistolik dan diastolik.

Artikel Berkaitan: Punca Darah Tinggi dan Rawatan

7. Bersifat anti diabetik

Diabetes adalah salah satu penyakit di mana paras gula di dalam darah melebihi paras normal kerana terdapatnya kekurangan atau rintangan insulin.

Kajian terhadap haiwan diabetic mendapati bahawa pemberian serbuk buah tembikai dapat mengurankan paras gula di dalam darah dan meningkatkan paras insulin.

Artikel Berkaitan: Punca Kencing Manis

8. Mencegah pereputan makular berkait dengan usia

Apakah itu macula? Macula adalah sejenis saraf mata yang berfungsi untuk penglihatan. Pereputan macular berkait dengan usia adalah keadaan di mana terdapat perubahan pada macular terutamanya bagi mereka yang berusia dan perubahan ini dapat mengganggu penglihatan mereka. Likopena di dalam buah tembikai dapat mencegah pereputan macular dan menjaga kesihatan.

9. Membantu pemulihan tubuh badan

Di dalam buah tembikai terdapat sejenis asid amino yang digelar l-Citrulline. Asid amino ini dikatakan dapat membantu untuk melegakan keletihan otot. kajian telah dijalankan di mana atlet telah diberi jus tembikai dan kajian ini mendapati bahawa pemberian jus tembikai dapat memulihkan kadar denyutan jantung dan melegakan keletihan otot selepas 24 jam.

10. Menjaga kesihatan kulit

Selain dimakan begitu sahaja, tembikai turut digunakan secara meluas di dalam penghasilan produk penjagaan kulit seperti pelembap wajah. Hal ini kerana terdapatnya kandungan vitamin C dan vitamin A di dalam buah tembikai yang dapat memberi manfaat kepada kesihatan kulit. Vitamin C bertanggungjawab di dalam penghasilan kolagen manakala vitamin A bertindak untuk membaiki sel kulit.

Konklusinya terdapat pelbagai manfaat dan khasiat yang dapat diperolehi daripada buah tembikai. Pengambilannya bersama diet seimbang yang lain pasti dapat memberikan manfaat kepada kesihatan. Namun haruslah diingat pengambilannya haruslah secara bersederhana terutamanya bagi mereka yang mempunyai masalah kesihatan seperti diabetes untuk mengelakkan sebarang komplikasi terhadap kesihatan.

Khasiat Buah yang lain

Ahn, J., Choi, W., Kim, S. et al. Anti-diabetic effect of watermelon (Citrullus vulgaris Schrad) on Streptozotocin-induced diabetic mice. Food Sci Biotechnol 20, 251–254 (2011).Hong, M. Y., Hartig, N., Kaufman, K., Hooshmand, S., Figueroa, A., & Kern, M. (2015). Watermelon consumption improves inflammation and antioxidant capacity in rats fed an atherogenic diet. Nutrition research (New York, N.Y.), 35(3), 251–258. Maoto, M. M., Beswa, D., & Jideani, A. I. (2019). Watermelon as a potential fruit snack. International Journal of food properties, 22(1), 355-370.Massa, N. M., Silva, A. S., de Oliveira, C. V., Costa, M. J., Persuhn, D. C., Barbosa, C. V., & Gonçalves, M. D. C. (2016). Supplementation with watermelon extract reduces total cholesterol and LDL cholesterol in adults with dyslipidemia under the influence of the MTHFR C677T polymorphism. Journal of the American College of Nutrition, 35(6), 514-520.Massa, N. M. L., Silva, A. S., Toscano, L. T., Silva, J. D. A. G. R., Persuhn, D. C., & Gonçalves, M. D. C. R. (2016). Watermelon extract reduces blood pressure but does not change sympathovagal balance in prehypertensive and hypertensive subjects. Blood pressure, 25(4), 244-248.Tarazona-Díaz, M. P., Alacid, F., Carrasco, M., Martínez, I., & Aguayo, E. (2013). Watermelon juice: potential functional drink for sore muscle relief in athletes. Journal of agricultural and food chemistry, 61(31), 7522–7528. Food Compositon Database Module Industry. (1997). MyFCD Malaysian Food Composition Database. Degenerasi Makula Berkaitan Dengan Usia. (2019). MyHealth Kementerian Kesihatan Malaysia.


Keseimbangan Terma (Penjelasan Lengkap)

Kita semua pernah mengalami demam yang menyebabkan suhu meningkat. Suhu badan akan dipantau oleh doktor di klinik  menggunakan termometer. Persoalannya bagaimana termometer ini dapat mengesan suhu pesakit? Untuk menjawab persoalan ini, artikel ini akan membincangkan tentang topik yang berkaitan dengan suhu dan haba iaitu kesimbangan terma.

Hubungan Antara Suhu dan Haba

Apakah yang dimaksudkan dengan suhu?

Suhu ialah darjah kepanasan atau kesejukan suatu objek. Suhu sesuatu objek bergantung pada tenaga kinetik purata bagi semua molekul-molekul dalam objek tersebut. Suhu disukat menggunakan termometer dalam unit darjah celcius (°C) ataupun dalam unit piawai antarabangsa iaitu Kelvin (K). Unit darjah celcius (°C) boleh ditukar kepad unit Kelvin dengan menambahkan suhu dengan nilai 273 (°C+ 273)K.

Bagaimana pula dengan haba?

Haba ialah satu bentuk tenaga. Tenaga ini adalah daripada bantuk tenaga kinetik zarah sesuatu bahan. Haba boleh dipindahkan daripada objek yang lebih panas ke objek yang lebih sejuk melalui tiga proses iaitu pertama proses konduksi, kedua perolakan dan ketiga proses sinaran.

Pengaliran haba yang melibatkan medium pepejal dari kawasan panas ke kawasan sejuk dikenali sebagai proses konduksi. Penerimaan tenaga haba menyebabkan zarah-zarah dalam medium pepejal bergetar dan berlanggar antara satu sama lain. Kesannya, kesemua zarah-zarah akan menerima haba dan akan panas.

Perolakan bendalir panas dan Sejuk

Proses perolakan berlaku dimana haba dialirkan di kawasan bendalir yang panas bergerak ke kawasan sejuk. Contohnya ketika memanaskan air, bahagian bawah air yang menerima haba daripada api akan mengembang, menjadi kurang tumpat dan akan naik ke atas. Seterusnya, bahagian air di atas yang lebih tumpat akan turun ke bawah. Proses ini dinamakan sebagai arus perolakan.

Akhir sekali, proses pemindahan haba tanpa sebarang medium dikenali sebagai proses sinaran. Contohnya, sinaran daripada api membuatkan kita berasa panas kerana adanya pengaliran haba daripada api tersebut.

Apabila suatu objek dipanaskan ia akan menyerap tenaga haba lalu meningkatkan suhu objek itu. Manakala apabila objek disejukkan ia akan membebaskan tenaga haba dan suhu objek akan menurun. Jumlah kandungan haba dalam suatu jasad dipengaruhi oleh tiga faktor, jisim objek, suhu dan jenis bahan.

Keseimbangan terma berlaku dimana tiada pengaliran haba bersih antara dua objek. Ini bermakna kadar pengaliran haba bagi kedua-dua objek adalah sifar. Apabila kedua-dua objek mencapai suhu sama, kadar penyerapan tenaga haba dan kadar pembebasan tenaga haba juga adalah sama. Oleh yang demikian, kedua-dua objek akan mencapai bacaan suhu yang sama.

Sediakan dua bikar bersaiz besar dan kecil. Bikar besar diletakkan dengan air panas dan bikar kecil diletakkan air sejuk. Ambil bacaan suhu untuk kedua-dua jenis air tersebut. Kemudian letakkan bikar air sejuk kedalam bikar air panas. Selepas 5 minit catat bacaan suhu untuk kedua-dua bikar.

Suhu air panas akan turun manakala suhu air sejuk akan naik sedikit. Penurunan dan peningkatan suhu ini menunjukkan haba mengalir daripada suhu yang tinggi (air panas) ke suhu yang rendah (air sejuk). Selepas beberapa minit, bacaan suhu direkodkan lagi. Suhu dalam bikar air panas akan menurun dan suhu dalam bikar air sejuk akan meningkat dan bacaan kedua-dua suhu adalah sama. Ini menunjukkan kedua-dua bikar berada dalam keseimbangan terma antara satu sama lain.

Alat untuk mengukur suhu adalah termometer. Bagaimana termometer berfungsi? Mari kita lihat komponen yang ada dalam termometer yang membolehkannya berfungsi. Bebuli merkuri mengandungi cecair merkuri dengan jisim tetap. Merkuri biasanya digunakan kerana merupakan konduktor haba yang baik, mempunyai takat didih tinggi, mengembang dengan sekata apabila dipanaskan dan merupakan penebat yang mudah dilihat. Isipadu merkuri akan bertambah apabila ia menyerap haba. Cecair merkuri akan mengembang dan meningkat naik di dalam kapilari tiub. Panjang turus merkuri dapat menunjukkan nilai suhu sesuatu objek.

Penggunaan termometer di klinik bagi mengesan suhu amatlah penting. Bagi mendapatkan sentuhan haba yang baik antara termometer dan badan pesakit, termometer diletakkan di bawah lidah pesakit. Selepas lebih kurang satu minit, keseimbangan terma dapat dicapai. Haba dari badan pesakit mengalir ke thermometer sehingga kedua-duanya menjadi sama. Suhu badan pesakit dapat ditentukan kerana kesimbangan terma berlaku. Dengan bacaan termometer itu, doktor dapat mengetahui suhu badan pesakit.

Adapun sekarang, dengan teknologi yang canggih, termometer infrared digunakan untuk mencatatkan suhu yang hanya dihalakan ke dahi pengguna. Alat ini sangat mudah digunakan dan juga mencatatkan bacaan yang tepat kerana adanya cahaya inframerah tersebut.

Keseimbangan Terma dalam Kehidupan Seharian

Mari kita lihat contoh kesimbangan terma yang diaplikasikan dalam kehidupan seharian.

Pernah menggunakan ketuhar? Bagaimana makanan dimasak dalam ketuhar yang menggunakan suhu yang tinggi? Contohnya kek yang dibakar dalam ketuhar. Haba dari udara panas dalam ketuhar akan mengalir ke adunan kek. Sehubungan dengan itu, kek yang dibakar akan mencapai keseimbangan terma dengan suhu ketuhar. Hal ini menyebabkan adunan kek dipanaskan sehingga kek masak sepenuhnya.

Buah-buahan dan sayur-sayuran diletakkan di dalam peti bagi mengekalkan kesegarannya. Haba dari makanan terbebas ke ruang dalam peti dan membebaskan haba. Seterusnya, suhu makanan akan menurun dan mencapai keseimbangan terma dengan peti sejuk. Oleh itu, kesegaran buahan dan sayuran dapat dikekalkan dalam peti sejuk.

Keseimbangan terma adalah sesuatu yang amat penting dalam kehidupan seharian. Ia dapat diaplikasikan dalam penggunaan peti sejuk, termometer dan ketuhar. Penyimpanan makanan dalam peti sejuk membuatkan makanan tahan lebih lama dan akan kekal segar bagi buah buahan dan sayur sayuran. Makanan yang dimasak dalam ketuhar haruslah dipantau menggunakan suhu yang sesuai untuk memastikan makanan masak dengan sempurna.

Buku Teks Fizik KSSM Tingkatan 4


Sulfur: Definisi, Sifat, Sejarah dan Kegunaan

Apakah itu unsur Sulfur? Artikel ini akan membincangkan sifat, sejarah penghasilan Sulfur dan kegunaannnya dalam kehidupan seharian kita

Sulfur adalah unsur kimia bukan logam yang tergolong dalam kumpulan 16 dalam jadual berkala. Ia adalah salah satu unsur yang paling reaktif. Sulfur tulen adalah pepejal yang tidak mempunyai rasa, tidak berbau, mudah rapuh, berwarna kuning pucat, konduktor elektrik yang lemah dan tidak larut dalam air.

Ia bertindak balas dengan semua logam kecuali emas dan platinum serta membentuk sebatian sulfida dengan beberapa unsur bukan logam. Berjuta-juta tan sulfur dihasilkan setiap tahun terutamanya dalam pembuatan asid sulfurik yang banyak digunakan dalam industri. Sulfur wujud secara semula jadi dalam bentuk yang asli terhasil dari mineral sulfida atau sulfat.

Sulfur adalah unsur yang ke-10 paling umum ditemui di alam semesta dan unsur yang ke-5 yang paling banyak ditemui di atas muka bumi. Ia adalah salah satu unsur kimia asas yang penting untuk fungsi biokimia dan merupakan unsur makro-nutrien utama untuk organisma hidup.

Nombor atom: 16Berat Atom: 32Kumpulan: 16Takat lebur: 113°CTakat didih: 445°CKetumpatan: 2.07 g.cm -3 at 20 °C

Sejarah dan Cara Penghasilan

Sulfur terkenal sejak zaman kuno dan seringkali digunakan oleh bangsa India kuno, Yunani kuno, China dan Mesir. Ia dikenali sebagai belerang yang apabila dibakar akan menghasilkan warna biru tua. Nama sulfur berasal dari bahasa latin namun pendapat lain mengatakan bahawa sulfur berasal dari perkataan Arab iaitu ‘sulfra’ yang bermaksud kuning.

Pada zaman kuno, sulfur dioksida digunakan untuk mengasapkan rumah bagi merawat orang yang mengalami demam cacar, demam campak dan diftteria. Amalan ini dilakukan berterusan sehinggalah ke abad 19.

Walaupun sulfur telah diketahui dan digunakan sejak zaman pra sejarah lagi namun ia seringkali disalah anggap mengandungi hidrogen dan oksigen.

Pada tahun 1777, Antoine Lavoisier meyakinkan para Saintis bahawa sulfur adalah unsur namun tidak dapat membuktikannya sehinggalah pada tahun 1809, Ahli Kimia Perancis Louis-Joseph Gay-Lussac dan Louis-Jacques Thenard berjaya membuktikan bahawa sulfur adalah merupakan unsur dengan mengasingkan sulfur daripada sampel.

Sulfur mudah terbakar dengan menghasilkan api yang berwarna biru lalu membentuk sulfur dioksida serta menghasilkan mempunyai bau yang tidak enak. Sulfur tidak larut dalam air tetapi larut dalam karbon disulfida dan pelarut organik bukan polar seperti benzena dan toluena.

Sulfur membentuk sebatian yang stabil dengan semua unsur kecuali gas noble. Apabila sulfur dicampur dengan hidrogen akan menghasilkan hidrogen sulfida manakala apabila dilarutkan dalam air hidrogen sulfida akan menjadi sedikit berasid lalu membentuk persamaan kimia yang berikut H2S ⇌ HS− + H +. Apabila sulfur dibakar maka akan menghasilkan sulfur dioksida dan sulfur trioksida dengan persamaan kimia berikut.

S + O2 → SO2 (sulfur dioksida)

2 SO2 + O2 → 2 SO3 (sulfur trioksida)

Terdapat pelbagai sulfur oksida yang boleh terbentuk seperti sulfur monoksida, disulfur monoksida, disulfur dioksida dan banyak lagi. Apabila sulfur dioksida bercampur dengan air lalu membentuk asid sulfurosa, H2SO3 iaitu asid lemah yang merupakan komponen utama dalam hujan asid. Pengoksidaan sederhana diantara disulfida dengan klorin akan menghasilkan alkilsulfenil klorida tetapi pengoksidaan kuat akan menghasilkan asid sulfonat.

Aplikasi dan Kegunaan Harian

1. Penghasilan Asid Sulfurik

Sebahagian besar sulfur digunakan untuk menghasilkan asid sulfurik. Kegunaan asid sulfurik yang paling penting adalah dalam pembuatan asid fosforik yang dijadikan sebagai fosfat untuk baja. Ia juga merupakan unsur penting dalam industri penghasilan bahan mentah seperti pengawet makanan.

Kegunaannya yang lain adalah dalam penghasilan cat, pengeluaran racun perosak, bateri, deterjen, racun kulat, senjata api, mancis dan penghasilan bunga api. Sebatian organosulfur menghasilkan mercaptans. Mercaptans ditambah ke dalam gas asli memandangkan ia mempunyai ciri-ciri bau yang kuat lantas mudah mengesan sebarang kebocoran gas jika berlaku.

3. Pembuatan Senjata Api

Selain itu, sulfur digunakan untuk membuat sebuk senjata api atau dipanggil sebagai mesiu. Ia merupakan antara bahan letupan yang terawal digunakan dalam peperangan. Ia pernah digunakan semasa pertempuran oleh kerajaan Byzantine. Beberapa contoh amino asid yang mengandungi sulfur seperti sistein, metionin dan taurin merupakan utama dalam penghasilan hormon, enzim, dan koenzim.

Sulfur – BritannicaSulfur – Royal Chemistry Society


Argon: Definisi, Sifat, Sejarah dan Kegunaan

Apakah itu unsur Argon? Artikel ini akan membincangkan sifat, sejarah penghasilan Argon dan kegunaannnya dalam kehidupan seharian kita

Argon merupakan unsur kimia yang mempunyai simbol Ar dan terletak dalam kumpulan 18 jadual berkala. Argon merupakan sejenis gas adi dan mempunyai konfigurasi elektron oktet yang sangat stabil. Unsur ini juga merupakan unsur ketiga yang paling banyak dalam atmosfera Bumi dan paling sering digunakan dalam industri. Dalam keadaan normal, ia wujud dalam bentuk gas. Nama Argon ini berasal daripada perkataan Greek iaitu argos yang bermaksud ‘malas’ oleh kerana sifatnya yang tidak berinteraksi dengan unsur lain. Argon meliputi 0.934% isipadu udara bumi.

Sifat Fizikal dan Sifat Kimia

Ciri-ciri sesuatu unsur kimia dapat dikelaskan kepada sifat fizikal dan juga sifat kimia. Mari sama-sama kita lihat sifat fizikal dan sifat kimia bagi Argon.

Dari segi sifat kimia, Argon mempunyai 8 elektron pada petala terluar dan ini menunjukkan ia telah mencapai konfigurasi elektron oktet. Disebabkan perkara ini, Argon sangatlah stabil dan tidak reaktif secara kimia. Argon tidak akan menerima, melepaskan atau berkongsi elektron dengan unsur lain. Argon mempunyai keterlarutan yang hampir sama dengan oksigen.

Untuk sifat fizikal pula, Argon merupakan sejenis gas pada suhu normal. Ia tidak berbau, tidak mempunyai warna dan tidak mempunyai rasa. Takat lebur dan takat didihnya sangat rendah iaitu masing-masing −189.34 °C dan −185.848 °C.

Simbol: ArNombor atom: 18Berat atom: 39.948 gram/molKumpulan: 18Takat lebur: −189.34 °CTakat didih: −185.848 °CKetumpatan: 1.784 gram/cm3Konfigurasi elektron: 1s2 2s2 2p63s2 3p6

Tentunya kita tertanya-tanya, siapakah yang menjalankan penyelidikan dan kajian sehingga unsur Argon ini dikenal pasti. Pastinya usaha mereka ini sangat berharga kepada komuniti Sains di dunia ini.

Orang pertama yang mengkaji tentang Argon ini ialah Sir Henry Cavendish pada tahun 1785. Ketika sedang menjalankan kajian berkenaan nitrogen di atmosfera bumi, Sir Henry mendapati terdapat suatu gas yang tidak reaktif yang menjadi sebahagian juzuk udara atmosfera. Namun, kajiannya tidak diteruskan dan terhenti disitu.

Seabad selepas itu iaitu pada tahun 1894, dua orang saintis dari University College London iaitu Sir Lord Rayleigh dan Sir William Ramsay meneruskan dan mengulang kajian Sir Henry dan berjaya mengasingkan Argon daripada udara atmosfera. Oksigen, karbon dioksida, wap air dan nitrogen berjaya dipisahkan dari udara dan meninggalkan gas argon.

Beberapa tahun sebelumnya iaitu pada tahun 1882, H.F. Newall dan W. N. Hartley ketika menjalankan eksperimen, telah bertemu dengan Argon ini. Mereka mendapati, terdapat satu garis baru pada pancaran spektrum udara yang tidak sama dengan elemen-elemen lain yang telah diketahui.

Argon yang terletak dalam kumpulan 18 ini merupakan sejenis unsur kimia yang tidak reaktif sama sekali dan sangat stabil. Ini kerana, konfigurasi elektron pada petala terluar Argon telah mencapai susunan oktet dan sudah diisi sepenuhnya oleh elektron. Ini menjadikan Argon tidak reaktif sama sekali dan wujud sebagai monoatom.  Argon mempunyai 3 jenis isotop iaitu Argon-40, Argon-38 dan Argon-36.

Di industri, Argon dihasilkan melalui kaedah penyulingan berperingkat (fractional distillation. Proses ini juga dikenali sebagai pemisahan kriogenik udara yang memisahkan argon pada suhu −185.85 °C daripada cecair nitrogen yang mendidih pada suhu−195.85 °C dan cecair oksigen pada suhu −182.95 °C.

Selain itu, argon juga terhasil secara semulajadi melalui pereputan radioaktif. Isotop Argon-40 dihasilkan melalui pereputan isotop Potasium-40 yang mempunyai setengah hayat 1.25 x 109 tahun.

Kegunaan dan Aplikasi dalam Kehidupan

Argon digunakan dalam proses di industri yang memerlukan suhu yang tinggi kerana kesesuaiannya. Pada suhu tinggi, kadangkala bahan mentah yang tidak reaktif akan berubah sifat menjadi reaktif. Contohnya, argon digunakan dalam relau (furnace) elektrik yang diperbuat dari grafit. Oleh kerana Argon sangat stabil dan tidak reaktif, maka ia sesuai digunakan sebagai gas persekitaran dalam proses ini untuk mengelakkan grafit daripada terbakar.

Argon juga digunakan secara meluas sebagai bahan pengawet. Secara kimia, Argon akan dapat meningkatkan hayat simpanan (shelf life) dengan menggantikan gas Oksigen dan kelembapan dalam bungkusan makanan berkenaan. Tindak balas seperti pengoksidaan aerial dan hidrolisis akan mendegradasi produk tersebut.

Selain makanan, argon juga digunakan dalam pembungkusan bahan kimia dan produk farmasuetikal yang mempunyai ketulenan yang tinggi. Selain itu, di Jabatan Arkib Amerika Syarikat, mereka menyimpan dokumen-dokumen penting seperti dokumen Deklarasi Kemerdekaan di dalam bungkusan atau fail yang diisi dengan gas argon untuk mengelakkan degradasi berlaku.

‘Cryosurgery’ ataupun pembedahan menggunakan medium yang sangat sejuk seperti ‘cryoablation´ menggunakan cecair argon bagi memusnahkan tisu-tisu pada sel kanser. Prosedur ini juga dikenali sebagai peningkatan kaogulasi Argon (enhanced argon coagulation).

Selain itu, laser Argon yang mempunyai sinaran berwarna biru digunakan dalam pembedahan bagi menyambungkan arteri, memusnahkan tumor dan membaiki kerosakan pada mata.

Mentol lampu pijar yang terdapat di rumah kita sebenarnya mengandungi gas Argon. Gas argon dapat melindungi filamen daripada teroksida pada suhu yang tinggi. Apabila dikenakan cas elektrik, maka elektron pada petala terluar argon akan mengalami pengujaan dan akan melepaskan tenaga dalam bentuk cahaya/sinaran. Sebab itulah, argon sering digunakan dalam mentol lampu oleh kerana sifatnya yang sangat versatil dan lengai secara kimia.

Brittanica : ArgonLenntech : Argon


Alkohol: Definisi, Penghasilan dan Kegunaan

Apakah itu Alkohol? Artikel ini akan membincangkan definisi alkohol, penghasilan, penamaan dan kegunaan kompaun ini.

Alkohol dari sudut kimia boleh didefinisikan  sebagai apa jua kelas sebatian organik yang mempunyai karakter satu atau lebih kumpulan berfungsi hidrosil (-OH) yang bercantum dengan atom karbon daripada rantaian karbon kumpulan alkil (alkyl group).

Alkohol boleh dikategorikan sebagai terbitan organik daripada air (H2O) di mana satu atau lebih atom hidrogen (H) telah digantikan oleh kumpulan alkil, yang kebiasaannya diwakili oleh simbol R di dalam struktur organik.

Alkohol dari sudut kimia

Alkohol boleh dikelaskan mengikut beberapa kategori iaitu :

Alkohol kelas pertama (primary alcohol), Alkohol kelas kedua (secondary alcohol), dan Alkohol kelas ketiga (tertiary alcohol).

Pengkelasan ini dibuat berdasarkan karbon daripada kumpulan alkil (R) yang mana membentuk ikatan dengan kumpulan hidrosil (-OH). Kebanyakan alkohol wujud sebagai larutan yang tidak berwarna seakan-akan air yang jernih atau berkeadaan pepejal pada suhu bilik.

Selain itu, alkohol memiliki berat molekul yang rendah membuatkan ia boleh melarut di dalam air dengan sangat baik, tetapi apabila berat molekul alkohol bertambah, keterlarutannya akan berkurang menjadikan sifat fizikal yang lain seperti takat didih, tekanan wap, ketumpatan, dan kelikatan alkohol akan bertambah.

Seperti juga jenis-jenis sebatian organik yang lain, alkohol juga dinamakan dengan nama-nama yang rasmi dan nama yang sering digunakan secara bersistem.

Antara sistem yang paling biasa digunakan dalam penamaan sebatian organik adalah menggunakan sistem yang dihasilkan pada tahun 1957 di Paris melalui mesyuarat International Union of Pure and Applied Chemistry (IUPAC).

Menggunakan sistem IUPAC ini, alkohol dinamakan dengan penambahan -ol di pengakhiran nama bersama dengan nama alkana induk (parents alkane), bersama-sama dengan nombor di hadapannya yang menandakan lokasi di mana kumpulan hidrosil membuat ikatan.

Syarat-syarat penamaan ini boleh disimpulkan dengan tiga langkah yang mudah;

Namakan terlebih dahulu rantaian karbon yang terpanjang yang mempunyai atom karbon yang bercantum dengan kumpulan hidrosil (OH). Buangkan huruf ‘a’ yang terakhir daripada nama alkana, kemudian tambahkan dengan -ol menggantikan ‘a’.Nomborkan rantaian karbon yang terpanjang bermula dengan hujung karbon yang paling hampir dengan kumpulan hidrosil.Namakan pengganti (substituent) jika ada, dan letakkan nombor di mana pengganti membuat ikatan di atom akrbon dalam rantaian karbon yang terpanjang.

Sebagai contoh, sila lihat gambar rajah di bawah, ia adalah struktur kimia bagi 2-butanol.

Selain penamaan menggunakan sistem IUPAC, alkohol juga sering ditulis dengan nam-nama yang sering digunakan (common name). Penamaan alkohol dengan cara ini dibuat dengan cara menggabungkan nama kumpulan alkil dengan perkataan alkohol.

Jika kumpulan alkil itu agak rumit, penamaan alkohol akan menjadi canggung dan sistem IUPAC akan digunakan semula. Sebagai contoh, amil (amyl) sering digunakan dalam penamaan berbanding dengan pentil (pentyl) untuk mewakili rantaian lima karbon.

Alkohol yang paling biasa dan banyak digunakan dalam industri dan sektor pengilangan minuman keras adalah etanol. Etanol atau juga dikenali sebagai etil alkohol (ethyl alcohol) atau alkohol bijirin (grain alcohol), adalah bersifat mudah terbakar, tidak berwarna, serta sejenis sebatian kimia yang bersifat sedikit toksik dengan bau yang seakan-akan seperti minyak wangi.

Ia juga adalah alkohol sama yang sering digunakan dalam pembuatan minuman keras. Etanol sering digelarkan sebagai alkohol sahaja kerana penggunaannya yang sangat meluas di dalam sektor pembuatan. Formula molekul bagi etanol adalah C2H5OH, atau sering juga ditulis sebagai EtOH di dalam persamaan-persamaan kimia dengan formula empiriknya adalah C2H6O.

Etanol boleh dihasilkan melalui pelbagai cara antaranya adalah;

Proses penapaian berlaku apabila yis memetabolismekan (metabolize) gula tanpa kehadiran oksigen, yang mana akan menghasilkan dua produk, iaitu etanol dan juga karbon dioksida. Tindak balas ini boleh diwakili dengan persamaan kimia seperti di bawah;

C6H12O6 → 2 CH3CH2OH + 2 CO2

Proses penkulturan yis di bawah beberapa keadaan ini dikenali sebagai pembuatan bir. Proses ini hanya boleh menghasilkan etanol yang cair di dalam air, kerana etanol yang mempunyai kepekatan yang tinggi adalah toksik kepada yis.

Kepekatan etanol yang paling tinggi yang boleh ditampung oleh yis adalah pada tahap 25% etanol (isipadu). Semasa proses penapaian, adalah sangat penting untuk menghalang oksigen daripada mecemarkan etanol. Hal ini kerana, jika oksigen bertindak balas dengan etanol, ia akan mengoksidakan etanol tersebut lalu menghasilkan asid asetik (cuka)  sebagai produk.

Selain itu, dengan kegadiran oksiden semasa proses penapaian, yis akan melalui respirasi secara erobik untuk lalu menghasilkan hanya karbon dioksida dan air, tanpa etanol.

Proses hidrasi (penyingkiran air) etanol : Etanol yang digunakan untuk tujuan industri sering dibuat daripada sumber petrokimia, kebiasaannya dihasilkan melalui proses penghidratan pemangkin asid (acid- catalyzed hydration) yang diwakili oleh persamaan kimia seperti berikut

C2H4 + H2O → CH3CH2OH

Pemangkin yang sering digunakan dalam penghasilan etanol ini adalah asid fosforik.

Kegunaan alkohol dalam kehidupan seharian

Penggunaan alkohol dalam kehidupan seharian kita adalah bukan sesuatu yang asing lagi. Alkohol bersifat mudah terbakar, maka ianya sangat berguna untuk dijadikan sebagai bahan bakar di dalam minyak. Alkohol seperti etanol, dicampurkan dengan minyak petrol dan digunakan sebagai minyak kenderaan.

Selain itu, alkohol juga banyak digunakan sebagai pelarut di dalam produk-produk yang ada di pasaran, antaranya di dalam bahan-bahan kosmetik, ubat-ubatan serta di dalam sektor pembuatan alat tulis seperti pen penanda.

Antara senarai produk yang menggunakan alkohol sebagai bahan utama adalah:

Minyak wangiDeodoranUbat antiseptikPenyembur erosolMinuman keras (bir, wain, koktel dan lain-lain)Pembersih tanganTisu basahPembersih cermin tingkap

Monico. N (2020). Abusing Alcohol in Household Products. American Addiction Centre. Wade. L. G (2021). Alcohol. Britannica. 2007 School Wikipedia Selection (2007). Ethanol.BBC (2021). Alcohols.


Tindak Balas Eksotermik dan Endotermik

Apakah itu tindak balas eksotermik atau endotermik? Artikel ini akan membincangkan definisi tindak balas ini, contoh dan aplikasi dalam kehidupan seharian

Apa itu tindak balas eksotermik?

Perkataan eksotermik itu sendiri membawa makna ‘pembebasan haba’. Tenaga yang sering wujud di dalam bentuk haba, akan dibebaskan melalui tindak balas ini.

Tindak balas eksotermik adalah satu reaksi kimia di mana tenaga akan dibebaskan ke persekitaran di dalam bentuk haba. Apa-apa jua tindak balas, jika ia melibatkan pembebasan haba, ia diklasifikasikan sebagai tindak balas eksotermik.

Apa itu tindak balas endotermik?

Berlawanan dengan eksotermik, tindak balas endotermik pula adalah satu reaksi kimia di mana haba diserap daripada sekeliling apabila tindak balas berlaku.

Tindak balas eksotermik dan endotermik daripada sudut kimia.

Daripada sudut kimia, tindak balas endotermik dan eksotermik ini adalah satu terma untuk mewakili entalpi (enthalpy) iaitu satu pengukuran jumlah tenaga secara keseluruhan yang ada dalam sesuatu sistem.

Jika sesuatu reaksi kimia itu membebaskan haba, tindak balas kimia itu dikatakan sebagai tindak balas eksotermik dengan nilai entalpi adalah negatif (-ΔH), dan jika reaksi kimia tersebut menyerap haba daripada persekitaran, reaksi itu akan dinamakan sebagai tindak balas endotermik dengan nilai entalpi positif (+ΔH).

Nilai entalpi (ΔH) ini adalah penting kerana ia memberitahu kita tentang berapa banyak tenaga yang wujud di dalam bentuk haba ada di dalam sistem. Mengetahui jumlah haba yang hadir itu penting kerana dengan menggunakan haba inilah kita boleh mengekstrak dan melakukan pelbagai proses yang memberi manfaat kepada kita dalam sehari-harian.

Apabila ikatan kimia terbentuk, haba akan dibebaskan menjadikan ia sebagai tindak balas eksotermik dan berlakunya kehilangan tenaga kinetik (kinetic energy) di dalam elektron yang bertindak balas yang mengakibatkan tenaga dibebaskan dalam bentuk cahaya.

Cahaya ini bersamaan dengan tenaga untuk penstabilan yang diperlukan untuk reaksi kimia terjadi. Cahaya yang dibebaskan tadi boleh diserap oleh molekul-molekul bahan yang lain, memberikan getaran atau putaran yang lebih kepada molekul. Tenaga yang diperlukan untuk tindak balas berlaku adalah kurang daripada jumlah tenaga keseluruhan yang dibebaskan.

Apabila ikatan kimia diputuskan, tindak balas yang berlaku sentiasa menjadi endotermik. Di dalam tindak balas endotermik, tenaga yang didapati luar daripada reaksi diserap ke tempat yang mempunyai kadar elektrin yang lebih tinggi, lalu membenarkan elektron untuk berdampingan dengan atom yang lain untuk membentuk kompleks kimia yang berbeza. Kehilangan tenaga daripada sistem itu kemudian akan diserap dalam bentuk haba.

Persamaan antara tindak balas eksotermik dan endotermik

Terdapat beberapa persamaan di dalam kedua-dua tindak balas ini, antaranya adalah:

Di dalam kedua-dua tindak balas, bahan yang baru akan terebentuk/terhasilKedua-dua tindak balas memerlukan tenaga untuk berlakuTerdapat perubahan kimia berlaku di dalam kedua-dua tindak balasTerdapat juga perubahan terhadap suhu di dalam kedua tindak balas eksotermik dan endotermik

Contoh-contoh tindak balas endotermik dan eksotermik

Tindak balas kristal barium hidroksida dengan ammonium klorida kering.Pelarutan ammonium klorida di dalam air.Peretakan alkana (alkane cracking)Tindak balas antara thionyl chloride (SOCl2) dengan cobalt (II) sulfate heptahydrate (CoSO4)Reaksi peleraian habaMencampurkan air dengan ammonia nitratMencampurkan air dengan kalium kloridaTindak balas antara asid etanoik dengan natrium bikarbonatProses fotosistesis- klorofil digunakan untuk bertindak balas dengan karbon dioksida dengan kehadiran air dan tenaga untuk menghasilkan glukosa dan oksigen Peleraian elektrolitik natrium klorida (garam) menjadi natrium hidroksida dan hidrogen klorida.

Apa-apa jenis tindak balas yang melibatkan pembakaranApa-apa jenis tindak balas yang melibatkan peneutralanProses pengaratan besiReaksi peledakanTindak balas antara air dan kalisum kloridaTindak balas antara natrium sulfat dan peluntur (cairan natrium hipoklorida)Tindak balas antara Kalium permanganat dengan gliserolTindak balas antara natrium dan klorin untuk menghasilkan natrium klorida (garam)Tindak balas antara air dengan apa jua asid kuatTindak balas antara air dengan apa jua jenis garam anhidrat (anhydrous)Pelarutan serbuk pencuci di dalam airPenambahan air ke dalam kuprum (II) sulfat anhidratPembekuan air di dalam petiPembentukan salji daripada awanRespirasiPembentukan hujan daripada wap air di dalam awanPembentukan pasangan ionPembuatan molekul gas daripada atomPembakaran gulaPenyingkiran air daripada gula menggunakan asid sulfurikPembakaran lilin

Aplikasi tindak balas endotermik dan eksotermik dalam kehidupan seharian

Proses penyejatan : apabila kita beriadah, badan kita akan mengeluarkan peluh untuk merendahkan suhu di dalam badan supaya tidak terlalu tinggi dan membahayakan organ dalaman. Peluh yang terhasil di permukaan kulit jika dibiarkan akan tersejat dengan sendiri menjadi wap udara. Proses ini adalah termasuk di bawah tindak balas endotermik apabila haba dibebaskan untuk penyejatan peluh berlaku.Memasak : Memasak makanan, contohnya menggoreng sebiji telur adalah salah satu contoh aplikasi tindak balas endotermik dalam kehidupan seharian kita. Apabila api daripada dapur dihidupkan, haba yang terhasil akan dipindahkan kepada kuali, seterusnya diserap oleh telur untuk telur menjadi masak. Telur menyerap tenaga daripada kuali dalam bentuk haba.

Pembakaran : Apabila pembakaran sesuatu bahan berlaku tidak kiralah besar atau kecil, proses itu adalah dikategorikan sebagai tindak balas endotermik kerana tenaga akan terhasil daripada pembakaran dalam bentuk haba dan kemudiannya dibebaskan ke persekitaran. Kerana itu, kita merasa panas apabila berada dekat dengan unggun api.Pembekuan ais di dalam peti : air yang dibekukan di dalam peti ais juga termasuk di dalam jenis tindak balas eksotermik walaupun proses penukaran air kepada air itu berlaku di dalam tempat yang sejuk kerana terdapat tenaga dibebaskan semasa proses pembekuan berlaku.

Diffen (2015). Endothermic vs. Exothermic Reactions. Diambil daripada : Helmenstime. A (2016). Exothermic Reactions – Definition and Examples. Science Notes.Difference Between Exothermic And Endothermic Reaction (With Examples). Diambil daripada:


Karat: Definisi, Proses dan Kesan

Apakah itu karat? Artikel ini akan membincangkan proses pengaratan berlaku dan kesan kepada peralatan atau sesuatu struktur jika proses ini berlaku

Pernahkah anda melihat besi yang asalnya cantik bersinar tetapi setelah beberapa bulan terbiar disimbah mentari kemudian bertukar warna menjadi keperangan? Hal itu kerana besi tersebut telah mengalami proses pengkaratan. Karat atau nama lainnya besi oksida bukanlah sesuatu yang asing lagi dalam kehidupan seharian kita, malah ianya adalah fenomena alam yang normal.

Karat berlaku apabila sesetengah logam terdedah kepada oksigen dan air untuk satu tempoh masa yang panjang. Terdapat hanya dua jenis logam yang boleh berkarat, iaitu besi dan keluli. Logam-logam yang lain mungkin akan mengalami kakisan (corrosion) tetapi ia tidak akan berkarat.

Kompaun Kimia dalam Karat

Semua yang ada di sekeliling kita diperbuat daripada bahan kimia yang berbeza. Bahan-bahan ini terdiri daripada atom-atom yang mana ia akan bercantum untuk membentuk bahan kimia yang baharu. Atom-atom tersebut juga boleh bercantum dan membentuk sebatian kimia.

Karat boleh diklasifikasikan sebagai sebatian kimia. Karat secara mudahnya, boleh berlaku apabila atom besi (Fe) bercantum dan membuat ikatan dengan atom hidrogen (H) dan oksigen (O) daripada air (H2O). Karat yang paling senang untuk dikenal pasti wujud dalam keadaan saduran perang-kemerahan yang seperti bersisik di atas permukaan besi dan keluli.

Karat juga boleh ditemukan dalam warna yang berbeza seperti kuning, oren, perang serta hijau. Warna yang berbeza yang terhasil disebabkan karat ini menandakan pelbagai jenis komposisi kimia yang telah terjadi di atas permukaan besi.

Jika sesuatu besi atau keluli ditinggalkan di dalam persekitaran yang kering, ia tidak akan berkarat. Hanya apabila terdapat kelembapan di sekeliling besi, proses pengoksidaan besi yang menyebabkan pengaratan besi akan mula berlaku.

Walaubagaimanapun, proses oksidasi besi tetap akan berlaku walaupun air tidak disiram ke atas besi secara terus kerana udara yang disedut oleh kita ini mengandungi kadar kelembapan yang tinggi, tambahan pula udara kita kaya dengan unsur atom hidrogen dan oksigen untuk membenarkan ia membuat ikatan bersama dengan atom besi. Tindak balas ini dikenali sebagai oksidasi ataupun, pengaratan.

Reaksi kimia yang berlaku disebalik karat

Walaupun karat itu adalah hasil daripada tindak balas pengoksidaan, tetapi suka untuk diingatkan bahaya bukan semua besi oksida itu adalah karat. Karat terbentuk apabila oksigen bertindak balas dengan besi, tetapi semata-mata meletakkan besi dan oksigen bersama sahaja itu tidak memadai untuk membuatkan karat berlaku.

Walaupun komposisi udara kita terdiri daripada 21% oksigen, pengaratan tidak berlaku dalam udara yang kering. Terdapat tiga bahan kimia utama yang diperlukan agar pengaratan boleh berlaku, iaitu logam besi atau keluli, kehadiran oksigen dan kehadiran air.

Besi + Air + Oksigen → besi terhidrat (III) oksida (karat)

Ketika proses oksidasi, terdapat dua tindak balas elektrokimia berlaku;

Terdapat pelarutan anodik atau pengoksidaan ion besi ke dalam larutan akues (air) seperti ditunjukkan oleh persamaan kimia di bawah,

2Fe → 2Fe2+  + 4e–

Penurunan (reduction) oksigen di katod yang mana ianya larut di dalam air turut berlaku seperti persamaan kimia di bawah,

O2  + 2H2O + 4e– → 4OH–

Seterusnya ion besi dan ion hidroksida bertindak balas untuk membentuk besi hidroksida (karat) yang ditunjukkan oleh persamaan di bawah;

2Fe2+ + 4OH–  → 2Fe(OH)2

Oksida besi kemudian bertindak balas dengan oksigen untuk menghasilkan karat yang berwarna perang-kemerahan, Fe2O3.H2O.

Air garam mempercepatkan Pengaratan

Proses pengaratan berlaku dengan lebih pantas apabila logam bertindak balas dengan air garam atau air laut berbanding dengan air biasa disebabkan oleh keterlarutan elektrolit (garam) yang ada di dalam dalam air itu akan mempercepatkan proses pengaratan.

Bahan Selain Oksigen yagn Menyebabkan Pengkaratan

Walaupun udara kita mengandungi oksigen, suka untuk diingatkan bahawa gas oksigen (O2) bukanlah satu-satunya sumber yang menyumbang kepada proses pengaratan berlaku, kerana karbon dioksida (CO2) juga mempunyai atom oksigen.

Karbon dioksida juga boleh bertindak balas dengan air untuk membentuk asid karbonik. Asid karbonik adalah elektrolit yang baik jika hendak dibandingkan dengan air biasa, yang mana ia akan mempercepatkan kadar pengaratan lebih laju berbanding air biasa.

Jika asid sudah bertindak balas dengan besi, molekul air akan dipecahkan kepada dua, iaitu hidrogen dan oksigen. Oksigen kemudian dibebaskan dan melarutkan besi seterusnya membentuk besi oksida dan membebaskan elektron, yang mana akan bergerak ke bahagian besi yang lain. Apabila pengaratan sudah bermula, ia akan berterusan menyebabkan kakisan kepada besi tersebut.

1. Besi menjadi Cacat

Karat jika tidak dicegah akan membawa mudarat kerana logam yang berkarat akan menjadi cacat daripada segi rupa dek kerana pertukaran warna. Permukaan logam juga tidak begitu memberansangkan kerana permukaan logam yang berkarat adalah tidak rata sebaliknya kasar.

2. Besi menjadi Rapuh

Karat juga membuatkan logam menjadi mudah reput dan rapuh. Menyentuh permukaan karat dengan tangan yang tidak bersarung apa-apa tidak akan memudaratkan kesihatan.

3. Boleh menyebabkan jangkitan bakteria jika terluka

Umum selalu mendengar bahawa kita boleh mendapat penyakit kancing gigi jika mendapat luka yang disebabkan oleh karat, tetapi kancing gigi itu bukanlah berlaku disebabkan karat itu sendiri sebaliknya ia disebabkan oleh bakteria yang berada di sekeliling objek yang berkarat tersebut.

Cara Mencegah Pengaratan Berlaku

1. Simpan di Tempat yang kering

Terdapat beberapa perkara yang boleh dilakukan untuk mencegah pembentukan karat di atas permukaan logam anda antaranya adalah dengan menyimpan peralatan tersebut di tempat yang kering. Karat tetap akan berlaku walaupun anda sudah menyimpan di tempat yang kering, tetapi tempoh masa untuk proses pengaratan berlaku adalah lebih perlahan daripada anda membiarkan peralatan logam anda terdedah dan permukaannya bertindak balas dengan wap air yang terdapat di udara.

2. Menggunakan mesin Penyahlembapan

Jika kawasan di sekeliling anda adalah kawasan yang mempunyai kelembapan udara yang tinggi, mungkin solusi yang anda boleh lakukan adalah dengan membeli mesin penyahlembapan (dehumidifier) yang mana membantu mengurangkan lembapan di dalam udara dan seterusnya mengurangkan risiko untuk pembentukan karat.

3. Menyadur besi dengan logam lain

Seperti yang kita tahu pengaratan hanya berlaku pada logam besi dan keluli. Maka, logam lain seperti timah, aluminium dan tembaga boleh digunakan untuk melapisi permukaan luar besi agar proses pengkaratan tidak berlaku.

4. Menggunakan gris atau cat.

Fungsinya sama seperti proses penyaduran. Tetapi permukaan luar ini ditutupi dengan minyak gris atau cat dan ini akan mengelakkan permukaan besi daripada terdedah dengan air. Oleh itu, karat tidak akan berlaku

5. Menyimpan perlatan dengan bahan yang menyerap lembapan

Satu lagi kaedah lain untuk menghalang karat adalah dengan menyimpan peralatan anda bersama dengan bahan yang boleh menyerap lembapan seperti silika gel. Silika gel berfungsi untuk menyerap segala lembapan yang ada di sekelilingnya termasuklah lembapan yang ada di udara.

Menyimpan peralatan anda bersama silika gel bakal membantu anda mengekalkan persekitaran yang kering dan melambatkan proses pengaratan. Serta, jika peralatan atau barangan logam anda terkena air, keringkan permukaanya dengan segera untuk mengelakkan oksidasi daripada berlaku dengan cepat.

Artikel Berkaitan: Gel Silika

Erickson. A (2020). What Causes Rust?. Family Handyman. Helmenstime. A. M (2020). How Rust and Corrosion Work. ThoughtCo. Department of Physic, Univercity of Illinois (2020). Effects of Rust. Ask the Van. Gillespie. C (2018). How Does Salt Water Rust Metals?. Sciencing.


10 Khasiat Daun Senna yang Anda Perlu Tahu

Apakah khasiat daun senna pada kesihatan? Artikel ini akan membincangkan beberapa khasiat daun senna, kandungan nutrisi dan kompaun sihat di dalamnya.

Penemuan hasil karya yang menerangkan tentang kewujudan daun Senna telah menarik perhatian untuk menulis artikel mengenai daun Senna. Daun Senna atau nama lainnya daun gelenggang adalah pokok herba yang tumbuh renek dengan ketinggian 1 meter hingga 1.5 meter. Warna daun Senna yang kering dan belum dikisar ialah kuning pucat. Akan tetapi apabila daun Senna dikisar kepada serbuk, warnanya bertukar kepada kuning kehijauan. Daun Senna mempunyai dua nama saintifik iaitu Cassia senna L dan Cassia angustifolia Vahl.

Sejak zaman dahulu, daun Senna telah digunakan sebagai ubat tradisional di negara Arab iaitu pada abad ke-9. Ini kerana daun Senna mempunyai bahan aktif antraquinone glucosides. Daun senna mengandungi sekurang-kurangnya 2.5 peratus antraquinone glucosides. Untuk menentukan kandungan bahan aktif, kita perlu merujuk kepada sennoside ataupun dikenali sebagai senna glycoside, yang akan ditukarkan menjadi antraquinone glucosides.

Daun Senna adalah ubat julap yang tidak memerlukan preskripsi dan telah mendapat kelulusan daripada Pentadbiran Makanan dan Ubat-Ubatan. Daun Senna digunakan untuk merawat penyakit sembelit dan untuk membersihkan usus sebelum menjalankan ujian diagnostik seperti kolonoskopi. Sebenarnya, banyak lagi manfaat daun senna terhadap kesihatan. Oleh itu, artikel kali ini akan menceritakan rahsia di sebalik daun Senna.

Walaupun dibawah kategori tumbuhan, daun Senna turut mengandungi makronutrien dan mikronutrien seperti makanan yang lain. Rajah 1 dibawah menunjukkan kandungan makronutrien untuk 100g daun Senna berdasarkan kajian yang telah dijalankan. Rajah 2 pula adalah kandungan mineral dalam 100g daun Senna. Manakala Rajah 3 menunjukkan kandungan vitamin dalam daun Senna.

Kalori: 298.61kcalKarbohidrat: 47.73Protein: 18.23gLemak: 3.91gSerat: 15.73gKelembapan: 4.49g

Kalium: 779.2mgZink: 0.55mgKadmium: 0.61mgNatrium: 0.53mgZat Besi: 42.35mgKalsium: 158.38mg

Karotin: 50.47IUVitamun C: 9.09mg/LVitamin E: 31.5IU

Kandungan Berkhasiat Daun Senna

Anthraquinone adalah hidrokarbon aromatik polikitar yang terhasil daripada anthrasena. Bahan ini menghasilkan warna untuk tumbuhan dan dijadikan bahan dalam penghasilan warna tiruan. Selain itu, anthraquinone turut digunakan dalam industri tekstil dan bertindak sebagai bahan penghalau burung.

Anthraquinone turut dijadikan sebagai ubat julap dan menghasilkan kesan anti kulat dan anti virus. Glikosida adalah terbitan kepada anthraquinone. Apabila bahagian karbohidrat telah dipecahkan apabila dalam usus, akan diserap dan selebihnya akan dibuang melalui air kencing.

Sennosides adalah salah satu komponen aktif yang menjadikannya sebagai ubat untuk melegakan sembelit. Selain itu, sennosides juga membantu untuk membersihkan usus besar sebelum menjalankan pembedahan.

Sennosides terkandung dalam daun Senna yang menjadikan daun ini sebagai bahan dalam ubat julap dan dikategorikan sebagai perangsang laksatif. Ini kerana sennoside bertindak dengan menyimpan air dalam usus dan membantu pergerakan dalam usus. Ubat ini diambil melalui mulut ataupun melalui rektum.

10 Khasiat Daun Senna Pada Kesihatan

1. Membantu Masalah Sembelit

Khasiat utama daun Senna adalah menyelesaikan masalah sembelit. Daun Senna mempunyai sebatian dipanggil sennosides, yang merangsang pengecutan otot pada usus. Pengecutan otot akan membantu pergerakan najis melalui usus dan melegakan masalah sembelit.

Sennosides ini juga akan meningkatkan penghasilan air dalam usus dimana najis akan menjadi lembut dan menjadi lebih berketul. Ini akan mempercepatkan penyahtinjaan.

Sekiranya perlu mengambil daun Senna sebagai laksatif, disarankan untuk mengambil kira-kira 20 hingga 60 mg sennosides sehari untuk paling maksimum 10 hari.

Artikel Berkaitan: 10 Makanan untuk masalah Sembelit

Berdasarkan jurnal yang menerangkan tentang tumbuhan yang mempunyai kesan perubatan, daun Senna mempunyai sebatian yang menghasilkan kesan anti keradangan iaitu resveratrol. Sebatian ini turut terkandung dalam wain merah yang memberikan kesan anti keradangan.

Dengan kehadiran sebatian ini, daun Senna membantu dalam mengelakkan daripada tersebarnya keradangan kronik dalam badan.

Akan tetapi, tiada kajian lagi yang membuktikan daun Senna boleh digunakan untuk jangka masa yang panjang. Oleh itu, penggunaan daun Senna sahaja tidak mampu untuk merawat penyakit kronik.

3. Membantu Dalam Persediaan Prosedur Kolonoskopi

Daun Senna turut digunakan bersama agen yang lain untuk membersihkan usus sebelum prosedur kolonoskopi dijalankan. Kolonoskpoi adalah prosedur perubatan yang digunakan secara meluas untuk memperlihatkan kedudukan kanser kolon.

Proses membersihkan usus akan menjadikan penyerapan nutrien dalam badan menjadi lebih efisyen dan mempertingkatkan tahap kesihatan usus.

4. Meningkatkan Kesihatan Sistem Penghadaman

Daun Senna mempunyai enzim semulajadi yang membantu dalam mengawal rembesan jus gastrik dalam perut untuk mengurangkan masalah ketidakhadaman. Sekiranya daun Senna digunakan dalam dos yang dibenarkan, ianya mampu untuk mengurangkan kerengsaan pada usus lalu memudahkan proses pencernaan dan mencegah masalah gastrik

Daun Senna yang turut mengandungi sebatian resveratrol yang menghasilkan kesan anti keradangan akan membantu dalam mengurangkan keradangan pada usus.

5. Meningkatkan Kesihatan Kulit

Daun Senna mengandungi minyak pati dan tannin yang membantu dalam mengurangkan keradangan pada kulit. Dengan kesan antibakteria yang kuat, daun Senna boleh dimampatkan dan disapu pada luka atau kesan terbakar. Aseton dan ethanol adalah sebatian yang terkandung dalam daun Senna yang membantu dalam melawan mikoorganisma yang menyebabkan jerawat batu.

Daun Senna turut membantu dalam mengurangkan penghasilan sebum dan meningkatkan penghasilan sel baru serta penghasilan kolagen.

Kajian menunjukkan bahawa daun Senna menghasilkan kesan antioksidan kerana mengandungi flavonoid seperti epigallocatechin, epicatechin, rutin, kaempferol glycosides serta dimeric dan trimeric proanthocyanidins. Flavonoid akan mendermakan atom hidrogen kepada radikal bebas dan melindungi daripada pengoksidaan lipid.

Ini kerana flavonoid mempunyai rantaian-B yang menunjukkan kehadiran kumpulan hidroksil. Peningkatan kumpulan hidroksil bermaksud kesan antioksidan turut meningkat.

7. Kesan Anti Bakteria

Satu kajian menunjukkan bahawa daun Senna menghasilkan kesan anti bakteria dengan menjalankan prosedur bioautografi. Prosedur bioautografi digunakan untuk menentukan nilai sebatian anti bakteria yang terdapat pada ekstrak daun Senna dalam aseton.

Hasil kajian membuktikan bahawa kesan anti bakteria dalam daun Senna berupaya melawan bakteria Gram-negatif dan Gram-positif. Daun Senna mampu melawan bakteria seperti P. aeruginosa, E. faecalism E. coli dan S. aureus.

8. Kesan Anti Parasit

Selain itu, daun Senna berperanan sebagai agen vermifuj yang efektif kerana berpotensi dalam menghapuskan parasit dan menyingkirkan cacing dalam usus. Keberkesanan kesan anti parasit akan bertambah kuat apabila daun Senna digabungkan dengan herba antelmintik yang digunakan dalam merawat cacing seperti halia dan adas.

Herba ini akan meningkatkan ketetapan dan mengurangkan rasa kejang pada perut kesan daripada penggunaan daun Senna.

9. Kesan Anti Proliferatif

Daun Senna juga menghasilkan kesan anti proliferatif iaitu keupayaan untuk melawan atau menghalang pertumbuhan sel terutamanya sel kanser.

Kajian menunjukkan bahawa ekstrak daun Senna dalam aseton memberikan kesan anti proliferatif dan menghalang sel kanser daripada membahagi dan tersebar kepada organ badan yang lain.

Kesan diuretik menyebabkan buah pinggang akan menghasilkan lebih banyak air kencing. Ini bermakna lebih banyak garam berlebihan, toksin, lemak dan air akan dirembes keluar daripada badan.

Akan tetapi, kesan diuretik akan menjadikan badan kita kekurangan air. Oleh itu, kita perlu menggantikan semula air yang telah hilang dengan mengambil lebih banyak air.

Kini, terdapat lebih daripada 60 ubat tradisional yang mengandungi daun Senna berdaftar dengan Kementerian Kesihatan Malaysia. Ubat tradisional ini akan menggabungkan daun Senna dengan herba yang lain.

Ubat tradisional ini diambil secara oral dan dipasarkan dalam bentuk kapsul, tablet, granul dan teh herba. Walaupun daun Senna memberikan banyak manfaat kepada kesihatan, pengambilan daun Senna atau ubat-ubatan yang mengandungi daun Senna perlu dielakkan oleh golongan yang mempunyai alahan terhadap daun Senna.

Sebagai contoh, pengguna yang menunjukkan gejala seperti loya, muntah-muntah atau gejala apendik tidak digalakkan untuk mengambil ubat yang mengandungi daun Senna. Selain itu, golongan yang mempunyai masalah dengan sistem penghadaman, buasir, ulser perut dan radang usus tidak digalakkan kerana berkemungkinan akan menjadi lebih teruk.

Oleh itu, walaupun pengambilan daun Senna tidak memerlukan preskripsi dari doktor, sekiranya para pembaca berasa ragu-ragu, digalakkan untuk merujuk kepada doktor sebelum mengambil daun Senna ini.

Diharapkan artikel Khasiat Daun Senna ini dapat memberikan sedikit sebanyak maklumat kepada para pembaca.

Khasiat Daun-daun yang lain

Arekemase, O., Sangodare, R., & Ibraheem, S. (2013). Nutritional Properties of Senna alata Linn Leaf and Flower. International Journal of Modern Biology and Medicine, 4(1), 11-23. ISSN: 2165-0136Boyers, L. (2018). Health benefits & Side Effects of Senna Leaves. SF Gate.Campos, J.F., de Castro, D.T.H., Damiao, M.J., Turquato, H.F.V., Paredes-Gamero, E.J., Carollo, C.A., Estevinho, L.M., & Souza, K.D.P. & dos Santos, E.L. (2016). The Chemical profile of Senna velutina Leaves and Their Antioxidant and Cytotoxic Effects. Oxidative Medicine and Cellular Lengevity, 2016, 112. Indigo Herbs. (2019). Senna Benefits.Masako, P., Gololo, S.S., Mokgothom M.P., Eloff, J.N., Howard, R.L., Mampuru, L.J. (2009). Evaluation of the Antioxidant, Antibacterial and Antiproliferative   Activities of the Acetone Extract of the Roots of Senna Italica (Fabaceae).  Afr J. Traditional, Complementary and Alternative Medicines, 7(2), 138148. ISSN: 0189-6016Sarawani, H. (2014). Daun Gelenggang (Cassia Senna).


Elektrolisis: Maksud, Faktor dan Aplikasi

Apakah maksud proses elektrolisis? Artikel ini akan membincangkan maksud kepada proses elektrolisis, faktor yang mempengaruhinya dan aplikasi dalam kehidupan seharian.

Elektrolisis boleh ditafsirkan sebagai proses meleraikan sebatian berion (ionic compound) kepada elemen-elemen tersendiri dengan cara memindahkan arus elektrik secara terus melalui sebatian yang wujud di dalam bentuk cecair.

Ion yang bercas negatif akan melalui reduksi (reduction) di katod (terminal bercas positif) manakala ion yang bercas positif pula akan melalui oksidasi (oxidation) di anod ( terminal bercas negatif).

Sebagai contoh, leburan Natrium Klorida (garam) boleh dipisahkan kepada atom kimianya iaitu Natrium dan Klorida melalui proses elektrolisis.

Bahan yang diperlukan untuk elektrolisis

Proses elektrolisis ini dijalankan di dalam sel elektrolitik (electrolytic cell) iaitu di dalam radas yang mengandungi dua elektrod, iaitu elektrod bercas positif dan elektrod bercas negatif.

Kedua-dua elektrod tersebut bersambung dengan sumber arus terus kemudiannya dicelupkan ke dalam larutan elektrolit (electrolyte).

Reaksi kimia yang berlaku dalam ketika elektrolisis

Di dalam proses elektrolisis, terdapat pertukaran antara ion dan atom terjadi akibat penambahan atau pengurangan bilangan elektron daripada litar luar.

Asasnya, elektrolisis terjadi apabila ion bercas positif (cation) bergerak ke katod kemudian mengambil elektron (dibekalkan oleh sumber bateri) yang ada di terminal itu dan kemudiannya membebaskan elektron tadi dalam bentuk atom yang bersifat neutral.

Atom neutral ini akan dipindahkan ke katod jika berada dalam keadaan pepejal, sebaliknya akan bergerak ke atas jika berada dalam keadaan gas. Proses ini dinamakan sebagai proses reduksi dan ion yang bercas positif diturunkan (reduced) di terminal positif (cathode).

Tetapi, dalam masa yang sama ion yang bercas negatif (anion) membebaskan elektron pergi ke terminal bercas positif (anode) dan dioksidakan menjadi atom neutral.

Elektron yang dilepaskan oleh ion bercas negatif tadi akan bergerak merentasi litar elektrik sehingga sampai ke terminal positif dan menyelesaikan pusingan di dalam litar. Proses elektrolisis ini melibatkan reaksi oksidasi di terminal negatif dan reaksi reduksi di terminal positif berlaku secara serentak.

Sebagai contoh, apabila arus elektrik melepasi leburan Natrium Klorida (NaCl), ion natrium (Na+) akan ditarik oleh katod, di mana ia akan mengambil elektron (e–) dan menjadi atom natrium (Na). Sementara itu, ion klorida (Cl–) akan pergi ke anod, kemudian membebaskan elektron (e–) dan menjadi atom klorin untuk membentuk molekul klorin.

Na+ (di dalam elektrolit) + e–( daripada katod) → Na  (di katod)

Cl– (daripada elektrolit) → e– + Cl → Cl2  (di anod)

Faktor yang mempengaruhi elektrolisis

Terdapat beberapa faktor yang mempengaruhi elektrolisis, antaranya ialah;

1. Sifat dan keadaan elektrolit

Elektrolisis melibatkan pergerakan ion menuju ke cas yang berlawana dengan elektrod. Secara alaminya, elektrolit sepatutnya mempunyai ion yang bergerak. Di dalam pepejal, ion wujud dalam posisi yang khas dan tidak boleh bergerak dalam suhu yang biasa, makanya elektrolit dalam keadaan pepejal adalah tidak sesuai untuk elektrolisis.

Untuk elektrolisis terjadi, elektrolit mestilah wujud di dalam keadaan cecair, leburan ataupun di dalam keadaan larutan dengan pelarut polar (polar solvent) yang sesuai.

2. Sifat dan potensi elektrod ion yang terdapat di dalam elektrolit

Proses elektrolisis elektrolit dua unsur ion adalah satu proses yang lurus di mana ia akan menghasilkan dua unsur setelah proses tamat. Leburan natrium klorida akan menghasilkan atom natrium (Na) dan molekul klorin (Cl2). Manakala elektrolisis ion bebas tidak akan menghasilkan atom berunsur.

Elektrolit mengandungi lebih daripada satu sebatian ion bergantung kepada potensi redok relatif ( relative redox potential). Elektrolisis boleh berlaku di dalam larutan elektrolit akues (aqueous). Molekul air juga boleh melalui reaksi redok dan akan bersaing dengan ion elektrolit.

Elektrolisis leburan natrium klorida akan menghasilkan atom natrium dan molekul klorin, tetapi elektrolisis larutan natrium klorida akues akan menghasilkan hidrogen (H) dan klorin, bukannya natrium.

Produk akhir elektrolisis mungkin berbeza walaupun menggunakan elektrolit yang sama disebabkan reaksi elektrod.

4. Voltan berlebihan di elektrod

Potensi redok ion elektrolit menentukan reaksi elektrolisis dan produknya. Kadangkala, potensi redok sesetengah reaksi separa (half reaction) ketika elektrolisis itu lebih daripada potensi termodinamik.

Voltan yang berlebihan daripada reaksi separa ini mungkin akan membuatkan elektrolisis menjadi tidak seperti yang diinginkan dan menukar produk akhir selepas elektrolisis tamat.

Aplikasi elektrolisis dalam kehidupan seharian

Seperti yang sudah dinyatakan sebelumnya, elektrolisis adalah proses menukarkan ion daripada sebatian di dalam keadaan cecair kepada keadaan selepas oksidasi dan reduksi dengan cara menyalurkan arus eletrik melalui sebatian.

Maka, terdapat beberapa aplikasi penting elektrolisis yang banyak digunakan untuk menghasilkan barangan yang penting dalam kehidupan seharian kita, antaranya adalah;

1. Pembuatan gas asli

Proses hidrolisis (hydrolysis) garam akues menghasilkan produk yang berbeza bergantung kepada kepekatan garam dan air. Elektrolisis natrium klorida yang pekat akan menghasilkan hidrogen tulen dan gas klorin asli.

Sementara hidrogen dan oksigen yang tulen pula, terhasil daripada proses hidrolisis air dengan kehadiran asid atau alkali atau garam alkali nadir atau logam alkali bumi.

Kaedah penghasilan hidrogen ini digunakan secara komersial di seluruh dunia. Elektrolisis air secara berterusan akan menyahkan semua isotop hidrogen meninggalkan hanya ion deuterium. Oksida deuterium yang bersisa selepas elektrolisis tamat dikenali sebagai ‘heavy water‘.

Air ini digunakan sebagai penyederhana (moderator) di dalam reaktor nuklear yang menghasilkan tenaga elektrik daripada tenaga nuklear.

Sebatian seperti NaOH, Na2S2O4, KMnO4, KClO3, dan lain-lain lagi diperbuat daripada proses elektrolisis. NaOH adalah produk sampingan yang terhasil daripada industri kloroalkali (chloralkali) yang menyediakan gas klorin daripada elektrolisis NaCl. KMnO4 dihasilkan daripada elektrolisis larutan K2MnO4 .

Pembentukan elektro adalah proses membuat replika objek menggunakan elektrolisis. Objek yang akan direplika akan ditekan di dalam lilin untuk membuat acuan.

Serbuk grafit akan disalut dengan sekata sebagai medium untuk pengaliran elektron yang mana digunakan sebagai katod dan garam daripada logam yang terhasil akan dijadikan sebagai elektrolit. Selepas proses penyalutan selesai, lilin dan grafit akan dicairkan.

sesuatu objek boleh disadur mengikut ketebalan dengan seleksi logam yang pelbagai menggunakan elektrolisis. Objek yang akan disadur dijadikan sebagai katod. Larutan logam garam akues yang akan disadur dijadikan sebagai elektrolit.

Logam yang sama atau apa-apa sahaja jenis logam yang tidak aktif boleh dijadikan sebagai anod. Semasa elektrolisis, ion logam daripada elektrolit akan berpindah ke objek yang hendak disadur.

Akash Byjus (2021), ElectrolysisChemistry LIbretext (2016), Electrolysis 1


Berillium: Definisi, Sifat, Sejarah dan Kegunaan

Apakah itu unsur berillium dan kegunaannya? Artikel ini akan membincangkan unsur ini dari sudut definisi, sejarah penemuan, sifat dan kegunaan berillium pada manusia

Berillium merupakan bahan kimia yang berada di kumpulan 2 dan kala 2, menjadikannya sebahagian daripada kumpulan logam bumi beralkali.

Sebelum ini, berillium dikenali sebagai glucinium yang berasal daripada perkataan greek yang bermaksud ‘manis’ ini adalah kerana sifat nya yang manis.

Berillium mula-mula ditemui pada tahun 1798 bersama beryl dan emerald kerana secara semula jadi, berillium tidak wujud secara sendiri.

Hanya pada tahun 1828, dua orang saintis bernama Friedrich Wohler dan Anyoine A. B. Bussy telah mengasingkan logam berillium melalui kaedah pengurangan berillium klorida (BeCl2) menggunakan kalium.

Negara Amerika Syarikat merupakan pengeluar terbesar bahan ini dengan membekalkan sebanyak 60% berillium dalam pasaran.

Secara umumnya, berillium mempunyai sifat seakan-akan aluminium. Dengan nilai nombor atom 4, ia mempunyai berat sebanyak 9.012. Berillium mendidih pada suhu 2471oC dan cair pada suhu 1287oC.

Keadaannya pada suhu bilik adalah dalam keadaan logam yang agak rapuh. Dalam keadaan semula jadi, warna nya adalah putih-perak dan ketumpatan logam ini agak rendah iaitu hanya 1.85 g cm-3.

Ia tidak menunjukkan tindak balas terhadap udara dan air walaupun dalam keadaan suhu yang tinggi.

Penghasilan Logam Secara Komersial

Kerana saiz radiusnya yang kecil, berillium sukar untuk wujud dalam mineral batu. Ia terikat dengan kuat bersama atom-atom lain menjadikannya wujud dalam keadaan mineral tersendiri.

Data merekodkan lebih kurang 100 mineral yang mengandungi berillium. Namun begitu, tidak semua sesuai digunakan untuk meghasilkan logam berillium secara komersial. Ini kerana kewujudannya dalam kuantiti yang rendah dan mineral ini susah ditemui untuk diproses.

Terdapat tiga sumber utama berillium setakat ini iaitu bertrandite (Be4Si2O7(OH)2), beryl (Be3Al2Si6O18) dan phenakite (Be2SiO4). Di amerika syarikat, bertrandite merupakan sumber utama dimana mineral ini mengandungi 15 % berat logam berillium.

Di negara-negara pengeluar lain seperti Brazil, China dan Portugal, beryl merupakan sumber logam dengan peratus berat sebanyak 5%.

Penghasilan berillium secara komersial kebiasaanya dalam bentuk berillium hidroksida. Mineral yang dilombong akan mula-mula dicairkan sebelum dikeraskan semula. Apabila ia berada dalam keadaan pepejal, berillium ini akan ditukar kepada sulfat dengan menggunakan asid sulfurik. Sulfat inilah yang akan melalui proses kimia untuk akhirnya menghasilkan berillium hidroksida.

Penghasilan logam berillium daripada hidroksidanya adalah melalui dua cara.

Cara pertama adalah dengan menggunakan ammonium berillium florida untuk menjadikannya dalam bentuk florida sebelum dipanaskan dengan magnesium. Cara kedua adalah dengan melalui proses elektrolisis berrylium chloride yang diperoleh daripada hasil tindak balas berilium hidroksida yang dipanaskan bersama karbon dan klorida.

Bagi memastikan ketulenan logam tersebut, ia perlu melalui proses pencairan dalam vakuum.

Penggunaan Berillium dalam Kehidupan Harian

Majoriti logam berillium digunakan sebagai komponen dalam industri dan peralatan elektronik. Selain itu, sebanyak 11% digunakan untuk tujuan pertahanan. Menurut ‘U.S Department of Defense’, berillium telah dianggap sebagai bahan yang perlu digunakan untuk menghasilkan produk untuk tujuan keselamatan negara. Kegunaan lain berillium adalah dalam produk telekomunikasi dan tujuan perubatan.

Ciri-ciri kimia dan fizikal yang diterangkan tadi membuatkannya ideal untuk beberapa aplikasi harian.

Antaranya untuk kegunaan dalam alatan termal dan penstrukturan. Ia mampu mengalirkan eletrik dan mempunyai kapasiti haba yang tinggi. Sebagai contoh, berillium boleh digabungkan bersama tembaga dan nikel dalam alatan elektrod mesin pengelasan, spring dan bahan elektrikal. Aloi ini mempunyai keupayaan untuk mengalirkan eletrik dan haba.

Berillium juga digunakan untuk aplikasi x-ray sebagai kerajang dan tetingkap di dalam tiub x-ray. Berillium merupakan logam yang cukup ringan sehingga mampu memancarkan sinaran sebanyak 17 kali lebih baik berbanding aluminium.

Selain itu, berilium dapat menghasilkan permukaan perlindungan. Apabila ia bertindak balas dengan oksigen, ia akan menghasilkan permukaan oksida yang terlindung dari proses pengoksidaan lebih teruk.

Selain itu, perak juga dicampurkan bersama berillium sebagai aloi untuk mengelakkannya dari terhakis.

Apabila disatukan bersama logam mudah teroksida seperti magnesium, ia mampu mengurangkan risiko dari berlakunya kebakaran.

Dalam industri pula, kilang yang menghasilkan serbuk juga menggunakan berillium sebagai langkah keselamatan. Berilium-tembaga adalah lebih selamat digunakan kerana ia tidak menghasilkan percikan berbanding logam tembaga sahaja yang lebih lemah.

Menurut helaian data keselamatan, ‘berrylium oxide’ merupakan bahan yang toksik malah menyebabkan maut jika disedut. Ia boleh menyebabkan kerensangan mata dan kulit. Bahan ini turut termasuk dalam kategori bahan karsinogenik yang meransang kanser apabila disedut.

Berillium pada asalnya adalah berbahaya apabila dihidu kerana boleh memberikan respon imunologi apabila sampai ke paru-paru. Terma medikal bagi penyakit disebabkan pencemaran logam ini ialah ‘berylliosis’. Antara symptom-simptom utama penyakit ini adalah batuk dan masalah pernafasan.

Namun tidak semua yang terdedah akan bahan ini mempunyai kesan bahaya yang sama. Ianya bergantung terhadap genetik dan tahap ketahanan seseorang. Sehingga kini, tiada cara untuk merawat paru-paru yang terkesan daripada pencermaran berillium. Alternatif yang ada adalah melalui ubat-ubatan untuk memperlahankan kesan yang teruk dan terapi oksigen.

Langkah keselamatan yang perlu diambil kira ketika mengendalikan bahan ini adalah memakai pakaian keselamatan. Jika terdapat sebarang kontak pada kulit atau mata, perlu dapatkan rawatan secara segera.

Berillium merupakan logam yang bernilai dan sukar diperoleh. Keadaannya yang stabil dan tidak mudah cair pada suhu tinggi menjadikannya sebagai bahan yan penting untuk kegunaaan bersama elemen lain. Malahan, berillium dianggap sebagai antara 20 bahan mentah yang kritikal buat European Union.

Lederer, G. W., Foley, N. K., Jaskula, B. W., & Ayuso, R. A. (2016). Beryllium—a critical mineral commodity—resources, production, and supply chain. Fact Sheet. https://doi.org/10.3133/fs20163081Beryllium – BritannicaBeryllium – Royal Science of Chemistry


Bromin: Definisi, Sejarah, Sifat dan Kegunaan

Apakah itu unsur bromin dan kegunaannya? Artikel ini akan membincangkan unsur ini dari sudut definisi, sejarah penemuan, sifat dan kegunaan bromin pada manusia

Bromin adalah unsur yang berada dalam kumpulan 17 jadual berkala merupakan cecair berminyak berwarna merah tua pada suhu persekitaran. Ia tergolong dalam keluarga halogen serta beracun. Ia adalah satu-satunya unsur bukan logam yang cair dalam keadaan biasa, mudah menguap pada suhu standard dan mempunyai tekanan wap merah dengan bau yang tidak menyenangkan seperti klorin.

Unsur bromin sangat reaktif, justeru ia tidak wujud secara bebas di alam tetapi terhasil dalam bentuk garam halida mineral kristal larut yang tidak berwarna seperti garam meja. Bromin lebih tumpat daripada air dan larut dalamnya. Oleh itu ia tenggelam di dalam air.

Walaupun agak jarang ditemui di kerak bumi larutan ion bromida (Br−) yang tinggi telah menyebabkan pengumpulannya di dasar lautan. Brominmempercepat pembakaran bahan mudah terbakar serta cepat menghakis logam.

Nombor atom: 35Berat atom: 79.90Kumpulan: 17Takat lebur: -7.2°CTakat didih: 58.8°CKetumpatan (g cm−3): 3.1028

Sejarah dan Cara Penghasilan

Carl Löwig seorang pelajar kimia Jerman merupakan penemu pertama bromin. Dia merupakan pelajar kepada seorang Profesor Ahli Kimia Jerman iaitu Leopold Gmelin. Pada tahun 1825, dia mengasingkan cecair bromin dengan mengambil sampel air dari mata air garam di Bad Kreuznach iaitu kawasan berhampiran dengan rumahnya.

Lalu dia menambahkan klorin pada sampel tersebut kemudian menggongangkan sampel tersebut bersama eter. Setelah itu, Löwig mendapati terdapat bahan yang berwarna merah kecoklatan dalam larutan tersebut. Dia kemudian mengasingkannya dengan menguap eter berkenaan.

Gmelin menasihatkan agar anak muridnya menghasilkan lebih banyak bahan supaya dapat dikaji dengan lebih terperinci. Walaubagaimanapun Pada saat Löwig menghasilkan lebih banyak bahan, Saintis lain terlebih dahulu menerbitkan penemuannya.

Saintis itu ialah Antoine-Jérôme Balard iaitu seorang Ahli Kimia Perancis mengasingkan bromin ketika mempelajari rumput laut yang dikenali sebagai fucus pada air masin. Balard mengambil sampel air garam di mana rumput laut ditemui dan menyulingkan campuran air garam dengan klorin.

Setelah air garam menguap, dia mengalirkan gas klorin ke dalamnya kemudian dia membebaskan cecair merah yang dikatakan sebagai unsur baru. Dia menghantar penemuannya ke Jurnal Akademi Perancis lalu hasilnya diterbitkan pada tahun 1826.

Bromin kurang aktif secara kimia daripada klorin dan fluorin tetapi lebih aktif daripada iodin.  Sebatiannya serupa dengan halogen lain. Apabila bromin digabungkan dengan fosforus, timah, dan bahan kimia yang lain boleh menyebabkan terjadinya nyalaan spontan manakala bromin kering bertindak balas kuat dengan aluminium, merkuri atau titanium.

Bromin merupakan agen pengoksidaan yang lebih lemah daripada klorin tetapi lebih kuat daripada iodin. Sebaliknya ion bromida adalah agen penurunan yang lebih lemah daripada iodida tetapi lebih kuat daripada klorida.

Litium membentuk hubungan yang stabil apabila bersentuhan dengan bromin yang dikeringkan dan hentaman yang berat akan menyebabkan terjadi letupan sedangkan natrium jika bersentuhan dengan bromin hanya memerlukan kesan sederhana pada peringkat permulaan.

Kalium menyala dalam wap bromin dan meletup dengan kuat ketika bersentuhan dengan bromin cair begitu juga rubidium juga menyala dalam wap bromin. Ketika penyediaan praseodimium bromida, sentuhan antara cecair bromin secara tidak sengaja dengan zarah kecil praseodimium akan menyebabkan berlakunya letupan ganas.

Kegunaan dan Aplikasi Harian

Bromin digunakan dalam industri untuk

Membuat sebatian organobromida kerana sifatnya yang mudah larut dalam pelarut organik. Organobromida digunakan dalam alat pemadam api halon yang digunakan untuk memadamkan kebakaran seperti di muzium, kapal terbang dan kereta kebal.Perak bromida adalah bahan kimia yang digunakan dalam fotografi filem. Bromin pernah digunakan untuk menghasilkan dibromoetana iaitu sejenis agen ejen petrol sebelum operasi itu dihentikan secara besar-besaran kerana faktor keselamatan persekitaran. Organobromida lain yang digunakan sebagai contoh dalam pembuatan racun serangga, dalam alat pemadam api dan untuk membuat ubat-ubatan. Pembuatan fumiganPewarnaAgen pembakaran api, Sebatian penulenan airpencuci tangan anti kuman Minyak sayur brominat digunakan sebagai pengemulsi dalam penghasilan minuman berperisa sitrus. Ia ditambahkan pada perabot, sarung plastik bahan elektronik dan tekstil agar tidak mudah terbakar.

Walau bagaimanapun, penggunaan bromin sebagai penghalang api telah dihentikan di Amerika Syarikat kerana faktor ketoksikannya yang berbahaya pada pengguna.

Bromine –  PubchemBromine – Jlab Science EducationBromine – LivescienceBromine – Royal Society of ChemistryBromine – Lentech


Iodin: Definisi, Sejarah, Sifat dan Kegunaan

Apakah itu unsur Iodin dan kegunaannya? Artikel ini akan membincangkan unsur ini dari sudut definisi, sejarah penemuan, sifat dan kegunaan iodin pada manusia

Iodin adalah unsur yang berada dalam kumpulan 17 jadual berkala merupakan pepejal padat yang berwarna hitam tetapi berubah menjadi warna ungu tua apabila dicairkan dengan wap panas, semi berkilat, dan berbentuk Kristal.

Iodin adalah halogen yang paling elektropositif dan paling tidak reaktif daripada kesemua halogen meskipun ia dapat membentuk sebatian dengan pelbagai unsur.

Unsur ini adalah unsur semula jadi yang terdapat dalam air laut dan pada batuan serta sedimen tertentu. Terdapat bentuk iodin bukan radioaktif dan radioaktif. Terdapat 30 isotop iodin yang diketahui tetapi hanya satu isotop yang berlaku secara semulajadi iaitu isotop (I-127).

Unsur ini wujud dalam pelbagai keadaan pengoksidaan, termasuk iodida (I−), iodat (IO−3), dan pelbagai anion serta ia merupakan salah satu unsur paling banyak diantara enam puluh unsur pertama yang ditemui. Selain itu, iodin adalah nutrien mineral yang paling berat dan penting dalam kehidupan.

Nombor atom: 53Berat atom: 126.90Kumpulan: 17Ketumpatan (g cm−3):  4.933

Sejarah dan Cara Penghasilan

Iodin ditemui oleh seorang Ahli Kimia Perancis iaitu Bernard Courtois secara tidak sengaja pada tahun 1811 semasa Perang Napoleon. Courtois menolong ayahnya membuat alat pengukur garam yang merupakan komponen penting dalam mesiu atau ubat bedil yang sangat diminatinya pada ketika itu.

Pada mulanya dia menggunakan abu kayu sebagai sumber kalium nitrat, KNO3 yang diperlukan untuk membuat garam. Namun kerana kekurangan abu kayu dia mulai menggunakan rumput laut sebagai gantinya. Untuk mengasingkan ekstrak natrium dan kalium dari rumput laut, Courtois membakar rumput laut berkenaan dan mencuci abu dengan menggunakan air.

Kemudian dia menambah asid sulfurik untuk menghilangkan sisa. Setelah dia menambah asid sulfurik sedikit demi sedikit lalu dia melihat terdapat kepulan wap berwarna keunguan yang terbentuk. Lama kelamaan wap itu berubah menjadi kristal ungu dengan kilauan logam pada permukaan sejuk.

Pada awalnya Courtois tidak menduga bahawa penemuan itu adalah unsur baru lantas dia memberikan sampel itu kepada beberapa orang Saintis untuk melakukan penyelidikan lebih lanjut. Mereka semua bersepakat dan mengesahkan bahawa penemuannya itu benar-benar unsur baru.

Pada bulan November 1813, mereka mempamerkan iodin di Institut Imperial di Paris. Walaubagaimanapun, unsur itu dibuktikan oleh Joseph Gay-Lussac dan disahkan oleh Humphry Davy yang berkunjung ke Paris.

Davy mengirim laporannya  ke Institut Royal di London yang menyatakan Joseph adalah penemunya dan kepercayaan itu berlajutan lebih dari 50 tahun sedangkan Courtois adalah orang pertama yang mengasingkannya. Pada tahun 1831, Courtois akhirnya menerima Hadiah Montyon dari Royal Academy of Sciences atas karyanya tetapi malangnya dia tidak pernah mendapat imbuhan hasil daripada penemuannya.

Unsur ini agak reaktif tetapi lebih kurang reaktif berbanding halogen yang lain. Sebagai contoh gas klorin akan halogenat kepada karbon monoksida, nitrik oksida, dan sulfur dioksida tetapi tiada tindak balas oleh iodin. Iodin tidak bertindak balas terhadap oksigen O2, atau nitrogen, N2.

Walau bagaimanapun, iodin bertindak balas dengan ozon, O3 iaitu allotrope oksigen yang kedua. Iodin bertindak balas dengan air untuk menghasilkan hypoiodite, OI- namun kedudukan keseimbangan sangat bergantung pada pH larutan. Selain itu, Iodin bertindak balas dengan asid nitrik pekat panas untuk membentuk asid iodik.

Asid iodik akan menghasilkan kristal semasa proses penyejukan. Tambahan pula, unsur ini turut bertindak balas dengan florin pada suhu persekitaran untuk membentuk pentafluorida iodin fluorida. Pada suhu 250 ° C tindak balas yang sama menghasilkan fluorida heptafluorida iodin (VII).

Kegunaan dan Aplikasi Harian

Unsur ini mempunyai banyak kegunaan komersial pada hari ini. Garam iodida digunakan dalam farmaseutikal dan disinfektan, dakwat percetakan, pewarna, pemangkin, makanan tambahan haiwan dan bahan kimia fotografi. Iodin juga digunakan untuk membuat penapis polarisasi untuk paparan LCD.

Selain itu, iodida ditambahkan dalam garam meja dalam jumlah kecil yang penting menghasilkan hormon tiroid tiroksin (T4) dan triodothyronine (T3). T4 dan T3.

Hormon-hormon ini sangat penting untuk kesihatan manusia kerana ia mengawal pengeluaran dan penggunaan tenaga ke seluruh tubuh. Kekurangan iodin akan menyebabkan berlakunya penyakit seperti beguk atau kecacatan intelektual.

Isotop radioaktif iodin-131 juga digunakan untuk merawat pesakit yang menghadapi barah kelenjar tiroid.

Iodin juga dijadikan bahan tablet pembersih air yang digunakan untuk penyediaan air minum selain digunakan untuk rawatan perubatan sebagai iodioform dalam penyediaan ubat-ubatan tertentu.

Iodine – WebelementsIodine – PubchemIodine – LivesciencePeriodic Table- Lentech


Prinsip Sistem Hidraulik: Definisi, Sejarah dan Aplikasi

Apakah kegunaan prinsip Sistem Hidraulik? Artikel ini akan membincangkan maksud sistem ini, sejarah pengenalannya berserta penggunaan prinsip ini dalam kehidupan seharian

Perkataan hidraulik yang berasal daripada perkataan Yunani yang mambawa maksud cecair. Sistem hidraulik merupakan teknologi yang digunakan dalam bidang kejuruteraan yang melibatkan sifat mekanikal dan menggunakan cecair dalam sesuatu alat bagi memudahkan sesuatu kerja.

Sistem hidraulik melibatakan penggunaan daya dan beban yang tinggi dan besar. Oleh sebab itu, sistem ini digunakan dalam mesin atau jentera berat yang melibatakan daya dan beban yang tinggi seperti jentolak, lori, traktor dan sebagainya. Pergerakan sistem hidraulik yang melibatkan cecair adalah berkaitan dengan Prinsip Pascal.

Sejarah Pengenalan Prinsip Pascal

Prinsip Pascal telah diperkenalkan oleh Blaise Pascal, seorang ahli matematik Perancis, ahli fizik dan juga ahli sains yang hebat. Beliau lahir pada 19 Jun 1623 dan meninggal dunia pada 19 Ogos 1662. Blaise Pascal lahir di rantau Auvergne di Perancis, ayahnya merupakan seorang hakim tempatan yang juga meminati ilmu sains dam matematik.

Dia memutuskan untuk mendidik sendiri anak-anaknya setelah berpindah ke Paris selepas isterinya meninggal dunia semasa Blaise Pascal berusia tiga tahun. Pada usia muda sekitar berumur 16 tahun, Blaise Pascal menunjukkan kelebihan dan kebolehan luar biasa dalam matematik dan sains.

Dalam bidang matematik, beliau telah memperkenalkan ‘Segitiga Aritmetik’ yang mudah dalam binomial dan memperkenalkan kebarangkalian matematik.

Sumbangan dalam bidnag fizik pula, lahirlah Hukum Pascal yang berkaitan dengan prinsip cecair hidraulik. Dia telah memperkenalkan eksperimen iaitu Tong Pascal. Dia telah menyambungkan tiub nipis ke dalam tong yang berisi dengan air yang penuh dengan mengambil kira ketinggian. Sejurus itu, tong itu bocor. Melalui eksperimen ini, dia telah membuktikan bahawa perbezaan ketinggian memberi kesan pada tekanan hidrostatik dan bukannya berat cecair.

Pada usia 18 tahun, kesihatannya mula lemah dan pada usia 39 tahun, dia meninggal dunia hanya dua bulan selepas hari jadinya.

Prinsip Pascal menyatakan bahawa tekanan yang dikenakan ke atas bendalir tertutup akan dipindahkan secara seragam ke semua arah dalam bendalir itu. Prinsip pascal hanya akan berlaku jika sesuatu cecair berada dalam bekas tertutup. Tekanan ialah suatu daya yang bertindak ke atas setiap unit luas. Tekanan yang bertindak ke atas cecair dalam bekas tertutup adalah sama pada semua arah.

Penjelasan Berkenaan Prinsip Pascal boleh baca DI SINI

Cecair atau bendalir seperti minyak digunakan dalam sistem hidraulik yang memindahkan tekanan dalam suatu bekas tertutup. Sistem hidraulik melibatkan tekanan dan juga daya. Jika tekanan dipindahkan ke suatu permukaan yang lebih luas, apakah kesan daya yang terhasil pada permukaan luas tersebut?

Daya yang bertindak ke atas omboh kecil iaitu omboh input akan menghasilkan daya yang lebih besar ke atas omboh yang lebih besar iaitu omboh output. Daya juga dipindahkan dan digandakan dalam sistem hidraulik ini disamping pemindahan tekanan ke semua ruang.

Perhatikan gambar rajah di atas. F1 mewakili omboh imbut. Apabila omboh ditekan, daya input, F1 dikenakan dan juga tekanan P1 terhasil pada permukaan cecair A1. P1 adalah tekanan rendah yang akan mencari ruang bagi mengeluarkan cecair dalam bekas tersebut. Seterusnya, tekanan dipindah secara seragam melalui cecair ke omboh output.

Daya output A2 bertindak ke atas omboh output dan tekanan yang sama akan bertindak pada permukaan cecair A2. Tekanan yang dipindakan akan beransur-ansur menjadi tekanan tinggi sehingga boleh mengangkat beban yang berada di atas omboh output.

Rumus pengganda daya untuk Prinsip Pascal boleh ditakrifkan seperti berikut:

4 prinsip asas dalam sistem hidraulik yang berkesan

Mengapakah cecair digunakan sebagai medium dalam sistem hidraulik? Ini kerana cecair tidak mempunyai bentuk dan akan mengikut bekas yang digunakan sebagai penghantaran daya. Cecair yang digunakan akan mengalir mengikut ruang tersebut. Cecair yang dimaksudkan adalah minyak bendalir.Bendalir yang digunakan tidak boleh dimampatkan. Tekanan yang dikenakan ke atas bendalir akan dipindahkan dari omboh input kepada omboh output.Tekanan akan dipindahkan ke semua arah pada satu masa yang sama ketika sistem sedang beroperasi.Sistem hidraulik mampu melakukan kerja-kerja berat dan yang melibatkan daya yang besar.

Minyak hidraulik yang digunakan akan menjadi pelincir yang dipindahkan ke semua bahagian. Ia juga sebagai bahan penyejuk kepada sesuatu sistem. Minyak galian sesuai digunakan sebagai bendalir dalam sistem hidraulik kerana tahan api dan tidak boleh dimampatkan. Kelikatan minyak bendalir juga harus dititikberatkan kerana mempengaruhi perjalanan sistem. Selain itu, bendalir juga perlulah tahan daripada kepanasan. Jika tidak, ia akan mengakibatkan kebakaran pada sistem dan piston akan pecah sehingga boleh mendatangkan kecederaan. Oleh itu, penting untuk memilih bendalir yang berkualiti.

Kelebihan dan Kelemahan Menggunakan Sistem Hidraulik

Setiap sistem yang digunakan semestinya ada kelebihan dan kelemahannya yang tersendiri. Antara kebaikan menggunakan sistem hidraulik adalah kecekapannya sangat sesuai digunakan untuk mengangkat beban yang berat. Disebabkan itulah digunakan dalam jentera berat. Pam akan terus membekalkan minyak jika berlaku kebocoran dalam sistem tetapi kecekapan sistem mungkin berkurangan.

Kelemahan sistem hidraulik pula adalah bendalir yang digunakan iaitu minyak akan cepat panas, jika hos bocor akan menyebabkan kebakaran dan membahayakan pengguna. Komponen dalam sistem hidraulik terutama pam yang digunakan menyebabkan kebisingan semasa sistem digunakan. Selain itu, penggunaan sistem hidraulik mestilah digunakan mengikut had yang ditetapkan.

Aplikasi Prinsip Pascal (Sistem Hidraulik)

Sistem hidraulik banyak diaplikasikan dalam kehidupan seharian. Antara yang paling utama ialah kenderaan kita menggunakan sistem brek hidraulik.

Sistem brek ini amat penting dalam sesebuah kenderaan dalam memberhentikan kereta. Selain itu, pam hidraulik digunakan di bengkel-bengkel kenderaan bagi memudahkan kerja-kerja pembaikian kereta yang rosak. Jek hidraulik juga menggunakan sistem hidraulik, ia juga digunakan di bengkel bagi memudahkan kerja membaiki kerosakan kenderaan.

Buku Teks Fizik KSSM Tingkatan 4


Neon: Definisi, Sifat, Sejarah dan Kegunaan

Apakah itu unsur Neon? Artikel ini akan membincangkan sifat, sejarah penghasilan neon dan kegunaannnya dalam kehidupan seharian kita

Neon merupakan unsur Kimia yang terletak dalam kumpulan 18 jadual berkala. Neon wujud dalam keadaan gas pada keadaan normal (1 atm, 25°C) dan merupakan sejenis gas adi.

Neon tidak mempunyai bau, rasa dan warna serta lebih ringan daripada udara atmosfera. Neon dikenali dengan simbol Ne dan merupakan sejenis gas yang tidak reaktif.

Neon mempunyai tiga isotop yang stabil iaitu

Ia merupakan gas adi kedua yang paling ringan selepas Helium.

Sifat Fizikal dan Sifat Kimia Neon

Neon mempunyai beberapa sifat dan ciri-ciri yang tersendiri. Sifat-sifat ini akan dikategorikan kepada sifat fizikal dan sifat kimia.

Dari segi sifat fizikal, Neon wujud dalam keadaan gas pada keadaan normal. Selain itu, Neon merupakan sejenis gas yang tidak berwarna, tidak mempunyai rasa, tidak berbau dan tidak beracun. Takat didih Neon ialah -246.08 °C manakala takat leburnya ialah -248.59 °C.

Takat didih dan takat leburnya sangat rendah dan menghampiri suhu mutlak (−273.15 °C). Ini kerana, Neon wujud dalam keadaan atom-atom tunggal (monoatom) yang diikat oleh daya Van der Waals yang lemah. Oleh itu, hanya sedikit tenaga haba diperlukan untuk mengatasinya.

Dari segi sifat kimia, petala terluar Neon mempunyai 8 elektron valens dan telah mencapai susunan oktet atau erti kata lain telah mencapai konfigurasi elektron yang stabil. Ini menjadikan Neon sangat tidak reaktif secara kimia. Neon juga tidak boleh melepaskan, menerima, atau berkongsi elektron dengan atom lain.

Simbol: NeNombor atom: 10Berat atom: 20.1787 gram/molKumpulan: 18Takat lebur: −248.59 °CTakat didih: −246.08 °CKetumpatan: 0.00089 gram/cm3Konfigurasi elektron: 1s2 2s2 2p6

Ahli kimia di serata dunia akan berusaha untuk mengkaji tentang unsur-unsur baru yang terdapat di Bumi. Oleh itu, banyak penemuan dan kemajuan baru dapat dicapai dalam bidang Kimia khususnya.

Neon ditemui pada tahun 1898 di London oleh ahli Kimia Britain iaitu Sir William Ramsay dan Morris W. Travers ketika sedang menjalankan eksperimen dengan cecair Argon.

Mereka mengenakan suhu yang sangat rendah terhadap gas Argon ini dan membiarkannya tersejat secara perlahan pada tekanan yang sangat rendah. Lalu, sejenis gas terhasil dan mereka mengasingkan gas ini dalam sebuah silinder vakum.

Ketika arus elektrik dikenakan kepada silinder ini, mereka mendapati terdapat satu sinaran cahaya berwarna merah terang terhasil. Mereka kemudiannya menamakan unsur baru ini Neon bersempena perkataan Greek iaitu neos yang bermaksud baru (new).

Neon yang terletak dalam kumpulan 18 ini merupakan sejenis unsur kimia yang tidak reaktif sama sekali dan sangat stabil. Ini kerana, konfigurasi elektron pada petala terluar Neon telah mencapai susunan oktet dan sudah diisi sepenuhnya oleh elektron.

Ini menjadikan Neon tidak reaktif sama sekali dan wujud sebagai monoatom. Neon juga merupakan satu-satunya elemen yang mempunyai tiga isotop yang stabil iaitu Neon-20, Neon-21 dan Neon-22.

Neon dihasilkan melalui proses penyulingan berperingkat (fractional distillation) udara atmosfera. Proses bermula dengan menukarkan gas atmosfera kepada cecair dengan mengenakan suhu yang sangat rendah dan tekanan yang tinggi.

Kemudian, apabila telah bertukar kepada cecair, cecair ini akan dipanaskan. Dalam proses pemanasan ini, setiap unsur di dalam udara akan bertukar daripada cecair kepada gas semula pada suhu yang berbeza-beza. Juzuk udara yang bertukar kepada gas pada suhu -245.92°C ialah gas Neon.

Kegunaan dan Aplikasi dalam Kehidupan

1. Papan Tanda Iklan

Di bandar bandar besar seperti New York dan Tokyo, suasananya malamnya sangat meriah dengan aneka papan tanda iklan yang berwarna warni.

Papan tanda ini sering juga digunakan untuk menarik minat pengunjung untuk mengunjungi kedai-kedai yang terdapat disitu. Semua ini datang dari suatu unsur bernama Neon yang mula digunakan secara meluas ketika era Revolusi Industri.

Neon akan memberi warna merah-jingga terang yang dapat dilihat dari jarak yang jauh. Oleh kerana itu, Neon sangat sesuai dan lazimnya digunakan untuk lampu dan papan tanda iklan.

2. Lampu Neon dalam industri pertanian

Beberapa negara maju seperti Jepun, Itali dan Norway telah menggunakan mentol lampu Neon dalam sektor pertanian mereka. Ianya digunakan secara meluas dalam taman botani dan penanaman sayuran rumah hijau (greenhouse plantation).

Menurut satu kajian di University of Pisa Itali, kajian menunjukkan, cahaya dari mentol Neon ini akan meningkatkan kebolehan tumbuhan untuk menghasilkan klorofil. Perkara ini secara tidak langsung akan dapat meningkatkan kesuburan tanaman dan pengeluaran hasil tanaman yang lebih banyak.

3. Bahan penyejuk kriogenik

Oleh kerana Neon mempunyai takat didih yang sangat rendah iaitu −246.08 °C, ia sangat sesuai digunakan sebagai bahan dan medium penyejukan seperti dalam peti ais.

Penggunaan cecair Neon sebagai medium penyejukan juga adalah 40 kali lebih baik daripada menggunakan cecair Helium. Selain itu, dari sudut kos, cecair Neon jauh lebih murah berbanding cecair Helium.

Hal ini akan dapat menjimatkan kos dan lebih praktikal kepada pengguna. Oleh kerana Neon sangat selamat dan tidak reaktif, ia juga dapat menggantikan hidrogen yang sering digunakan dalam mesin-mesin sebagai medium penyejukan.

Pernahkah anda bermain laser kecil yang memancarkan sinar merah ketika kecil dahulu? Ya, laser kecil yang berbentuk silinder dan dijana oleh bateri kecil berbentuk bulat.

Namun, tahukah anda, teknologi laser telah digunakan secara meluas dalam bidang sains? Laser Neon-Helium (HeNe) merupakan salah satu contoh laser yang paling popular dan digunakan secara meluas oleh para saintis. Laser ini sangat menjimatkan kos dan mempunyai keupayaan sinaran yang sangat hebat dalam spektrum cahaya.

Laser ini juga berbentuk silinder tetapi saiznya jauh lebih besar berbanding yang pernah kita main dahulu. Apabila arus elektrik dialirkan merentasi tiub silinder yang mengandungi Helium dan Neon ini, proses pengujaan elektron Helium (excitation of electrons) akan berlaku dan menjadikannya sangat tidak stabil.

Elektron yang tidak stabil ini akan berlanggar dengan atom Neon dan menyebabkan atom Neon akan mengalami proses pengujaan juga. Apabila jumlah atom Neon yang mengalami pengujaan ini menghasilkan tenaga yang cukup, maka terhasillah satu sinaran cahaya di dalam tiup silinder itu. Cahaya inilah yang kita kenali sebagai Laser.

Neon – Brittanica Neon – Royal Society of Chemistry Neon Uses – Studios Guy :Neon – Chemistry ExplainedNeon -Wikipedia Germination ecology, emergence and host detection in Cuscuta campestris – Wiley Online Library